Yksi todella yleinen epäselvyys, johon törmään kosmetiikan yhteydessä jatkuvasti koskee sitä, kuinka syvällä kosmetiikkatuote saa vaikuttaa.\nAsiaan liittyy epäselvyyksiä niin kuluttajien kuin kosmetiikka-alalla työskentelevienkin keskuudessa, joten ajattelin, että väärinkäsityksiä on hyvä oikoa, jotta virheellisen tiedon leviämistä voidaan estää.\nOlen saanut monesti kysymyksen, jossa minua on pyydetty kertomaan, mistä löytyy tieto siitä, ettei kosmetiikka saa vaikuttaa ihon pintaa syvemmällä.\nTyypillisesti tilanne on ollut sellainen, että joku alalla työskentelevä on istunut jonkun kosmetiikkamerkin koulutuksessa ja brändi on esittänyt tuotteilleen väittämiä, jotka ovat kuulostaneet vähän liian hurjilta ja minulta kysellään, mistä löytyisi kirjallisessa muodossa kielto siitä, ettei kosmetiikka saa vaikuttaa näin syvällä.\nItseasiassa olen nuorempana itsekin ollut sellaisessa tilanteessa, jossa olen pyöritellyt silmiäni erään kouluttajan väitteille ja yrittänyt sitten jälkikäteen googlettaa, että missä kielletään, ettei kosmetiikka saa vaikuttaa niin syvällä.\nTotuus on kuitenkin, ettei tätä kielletä suoraan missään – mutta ei toisaalta myöskään sallita.\nSelvennän tässä postauksessa, kuinka tämä ehkä hieman oudolta kuulostava yhtälö voi olla totta.\nMiksi kosmetiikan lainsäädännön osaaminen on tärkeää?\nJos minulta kysytään, niin minusta jokaisen kosmetiikan kanssa töitä tekevän tulisi tenttiä läpi kosmetiikan lainsäädäntö eli EU:n kosmetiikka-asetus ennen kuin on lupaa työskennellä missään kosmetiikkaan liittyvissä tehtävissä. Tai ainakin toivon, että olisin itse tehnyt niin, sillä siitä olisi ollut valtavasti hyötyä.\nEhdin itse olla alalla kokonaiset kahdeksan vuotta, ennen kuin vuonna 2013 aloin opiskella estenomiksi ja opintojeni sekä erityisesti Lontoossa tekemäni vaihto-opiskelun kautta tutustuin EU:n kosmetiikka-asetukseen kunnolla.\nJos olisin tuntenut lainsäädännön, olisin välttynyt monilta epäselvyyksiltä, osannut vaatia kosmetiikkaa myyviltä yrityksiltä lainmukaista toimintaa sekä ihan vain puhtaasti ollut parempi ja asiantuntevampi kosmetiikkamyyjä ja kosmetiikkabloggaaja.\nEn usko, että edes tiesin ennen opintojani, mistä lainsäädäntö oikeasti löytyy enkä todellakaan ollut koskaan lukenut sitä.\nTällä hetkellä teen melko paljon kosmetiikan lainsäädäntöön liittyvää yrityskonsultointia etupäässä ulkomaalaisille kosmetiikka-alan yrityksille, jotka kehittelevät uusia tuotteita tai markkinoivat jo olemassa olevia tuotteitaan ja törmään jatkuvasti siihen, että yrityksillä on puutteita lainsäädännön tuntemuksessa.\nTavallaan tämä on ymmärrettävää, sillä vain harvasta paikasta valmistuu nimenomaan kosmetiikan lainsäädännön asiantuntijoita ja estenomit ovat tässä melkoinen harvinaisuus.\nToisaalta vaikka lainsäädäntö käydäänkin läpi estenomiopinnoissa, riippuu paljon opiskelijasta itsestään, kuinka hyvin asiat sisäistää ja kuinka tietoaan myöhemmin päivittää.\nSain itse lainsäädännön kurssista Suomessa hyvän arvosanan ja menin sen siivittämänä polleana vaihto-oppilaana London College of Fashionin Cosmetic Science -tutkinnon kosmetiikan lainsäädännön kurssille ja jouduin toteamaan, että en todellakaan tiennyt vielä aiheesta riittävästi.\nTuo kosmetiikan lainsäädännön perinpohjaisesti läpiperannut kurssi on ollut kentis tuskaisin opintokokonaisuus, joka minulla on koskaan ollut, mutta samalla myös palkitsevin.\nJos kosmetiikan lainsäädäntö siis kiinnostaa, suosittelen lukemaan tämän aiemman postaukseni, joka auttaa selventämään, mistä EU:n yhtenäinen kosmetiikkalainsäädäntö löytyy, kuinka sitä luetaan ja mitä kaikkea se pitää sisällään.\nNäiden asioiden läpikäynnistä on todella paljon hyöytyä jokaiselle allalla työskentelevälle sekä muutenkin kosmetiikasta kiinnostuneelle.\nMitä saa myydä kosmetiikkana?\nKosmetiikan lainsäädännön tunteminen on tosiaan tärkeää ja aivan erityisen tärkeää se on siksi, että lainsäädännön alussa määritellään heti jo lähtökohtaisesti, millaisia tuotteita kosmetiikan lainsäädäntö koskee.\nTämä voi kuulostaa tylsältä ja jonkun mielestä jopa itsestäänselvyydeltä, mutta tosiasiassa tämän termin ymmärtäminen on olennaista, sillä jos tuotetta myydään kosmetiikkana, on sen oltava tämän käsitteen mukainen.\nHyvin suuressa osassa kosmetiikan markkinointiin ja tuotelupauksiin liittyviä ongelmia kyse on nimittäin siitä, että tuotetta myydään ja markkinoidaan lupauksilla, jotka eivät ole kosmetiikkatuotteen määritelmän mukaisia.\nJos tuotetta myydään kosmetiikkana, on sen sovittava tähän lainsäädännön ensimmäisen luvun toisen artiklan mukaiseen kuvaukseen, joka määrittää, että kosmetiikka-asetus koskee nimenomaan kosmeettisia valmisteita, jotka määritellään näin:\nTässä asetuksessa tarkoitetaan: ”kosmeettisella valmisteella” ainetta tai seosta, joka on tarkoitettu olemaan kosketuksissa ihmiskehon ulkoisten osien kanssa (iho, hiukset ja ihokarvat, kynnet, huulet ja ulkoiset sukupuolielimet) tai hampaiden ja suuontelon limakalvojen kanssa, tarkoituksena yksinomaan tai pääasiassa näiden osien puhdistaminen, tuoksun muuttaminen, niiden ulkonäön muuttaminen, niiden suojaaminen tai pitäminen hyvässä kunnossa tai hajujen poistaminen;\n(Asetuksen englanninkielisessä alkuperäisversiossa sanan”iho” tilalla on käytetty tarkempaa määritelmää eli epidermistä, joka on ihon uloin kerros.)\nEsimerkiksi muotoilurauta tai ihonpuhdistuslaite ei ole aine tai seos, vaan elektroninen laite, joten niitä ei koske kosmetiikan lainsäädäntö.\nRipsi-tai kynsiliimat eivät myöskään ole kosmetiikkaa, sillä niiden itsensä tarkoitus ei ole kynsien puhdistaminen, tuoksun muuttaminen, ulkonäön muuttaminen suojaaminen, hyvässä kunnossa pitäminen tai hajujen poistaminen – niiden tarkoitus on kiinnittää tekokynsi tai tekoripsi. Näin ollen niitä ei koske kosmetiikan lainsäädäntö.\nMyöskään kestopigmentointi ei lainsäädännön määritteen puitteissa ole kosmetiikkaa.\nJotta tuotetta voi siis myydä kosmetiikkana, tulee sen olla tämän määritelmän mukainen. Mikäli tuotteelle esitetään vaikutuksia, jotka eivät ole tämän määritelmän mukaisia, ei sitä välttämättä voi myydä laillisesti kosmetiikkana.\nUsein ongelmia tulee nimenomaan sen suhteen, minkä kehon osan kanssa tuotteen on tarkoitettu olevan vaikutuksissa ja mitä se lupaa niille tekevän.\nEsimerkiksi karvatupen pohja, josta karva kasvaa ei sijaitse epidermiksessä vaan dermiksessä, joten jos tuotteen kerrotaan lisäävän karvan (tai hiuksen) kasvua stimuloimalla karvatuppea, ei väittämä itseasiassa ole enää sellainen, että tuote olisi kosmetiikkaa.\nMääritelmän mukaisella ulkonäön muuttamisella tarkoitetaan sitä, että tuote saa luvata vaikutuksia, jotka muuttavat määritelmään sopivien kehon osien ulkonäköä, mutta ei sellaisia vaikutuksia, jotka ihan fyysisesti muuttavat kyseisen kehonosan ulkonäköä muuten kuin saamalla sen näyttämään erilaiselta.\nOn siis esimerkiksi eri asia sanoa, että hoitava ripsiseerumi saa ripset näyttämään pidemmiltä kuin kertoa, että kyseessä on ripsenkasvattaja, joka saa ripset kasvamaan pidemmiksi.\nEnsimmäinen väittämä lupaa vain hoitaa ripsiä ja muuttaa niiden ulkonäköä, mutta jälkimmäinen puolestaan esittää lupauksia siitä, että tuote ei vain muuta ulkonäköä, vaan ihan fyysisesti saa karvan kasvamaan eri tavoin kuin mitä se luonnostaan kasvaisi.\nIhonhoidonkin puolella väitteissä saa olla tarkkana, minkä vuoksi tuotelupaukset ovatkin yleensä sen kuuloisia, että tuote tekee paljon, mutta todellisuudessa keskittyvät kuvailemaan, miltä iho näyttää, tuntuu tai vaikuttaa tuotteen käytön jälkeen eikä tuotteessa väitetä sen enempää.\nKuten vaikka alla olevassa kuvassa näkyy, on kyseessä kollageeni buusteri, joka kohdistaa vaikutuksensa veltostuneeseen ihoon, mutta pakkauksessa puhutaan itseasiassa vain siitä, että se auttaa tukemaan ihon kiinteyttä ja kimmoisuutta.\nSaako kosmetiikka vaikuttaa epidermistä syvemmällä?\nKosmetiikan vaikuttavuuden kanssa törmääkin usein moniin harhaluuloihin. Usein uskotaan, ettei kosmetiikka vaikuta ollenkaan ja on aivan sama, mitä iholle laittaa. Toiset taas uskovat, että kaikki, mitä iholle laittaa imeytyisi automaattisesti kehoon.\nTosiasiassa ihon läpi on hyvin haastavaa saada ainesosia imeytettyä, sillä iho on evoluution saatossa nimenomaan muotoutunut tuomaan meille mahdollisimman tehokkaan suojan. Jos menet kylpyammeeseen, ei kaikki kylpyvesi humahda ihon läpi kehoon eikä sormen uittaminen vodkalasissa saa alkoholia imeytymään verenkiertoon.\nAinesosien imeyttäminen ihon läpi on siis haastavaa, mutta ei kuitenkaan mahdotonta. Lääkkeiden puolella tätä toki tehdään enemmän, mutta nämä tuotteet luokitellaan lääkkeiksi muunmuassa siksi, että niiden kohdennetut vaikutukset tosiaan ovat epidermistä syvemmällä.\nIhon pintakerrokseen voidaan kuitenkin saada imeytettyä ainesosia, mutta riippuu ainesosasta ja tuotekoostumuksesta, kuinka syvälle se imeytyy.\nEpidermis on useasta kerroksesta rakentuva kokonaisuus, jonka pinnalla on kuollutta ihosolukkoa, mutta sen pohjalla syntyy jatkuvasti uusia soluja ja jonka sisällä on monia toimintoja.\nSiinä, millaisessa tilassa ihosolut missäkin kerroksessa ovat on jo eroja. Aivan epidermiksen pinnalla ihosolut ovat kuolleita ja keratiinin täyttämiä, mutta ne syntyvät epidermiksen alimmassa kerroksessa ja kulkevat läpi sen päällä olevat kerrokset muuttuen elävistä soluista pikkuhiljaa kuolleiksi, lopulta pois hilseileviksi soluiksi.\nEpidermisessä ei ole verenkiertoa, sillä se on kollageeni- ja elastiinisäikeiden tapaan epidermiksen alla dermiksessä. Epidermiksessä on kuitenkin paljon muita ihon osia kuten mm. melanosyyttejä, jotka valmistavat ihon pigmentistä vastaavaa melaniinia. Esimerkiksi näiden toimintaan voidaan vaikuttaa pigmenttiläiskiä häivyttävillä kosmetiikkatuotteilla.\nJo pelkään epidermikseen vaikuttamalla voidaan siis tehdä paljon.\nVaikka kosmetiikan lainsäädäntö määrittelee, että kosmetiikkatuotteeksi kutsuttava tuote saa vaikuttaa epidermiksessä, ei lainsäädäntö silti kiellä tuotetta vaikuttamasta syvemmällä.\nLainsäädäntö määrittelee siis oikeastaan vain, ettei tuotteelle voi esittää sellaisia vaikutuksia, jotka olisivat epidermistä syvemmällä, sillä muuten tuote ei menisi kosmetiikka-asetuksen mukaiseen kosmetiikkatuotteen määritelmään.\nKyse onkin siis hyvin pitkälti siitä, kuinka tuotetta markkinoidaan ja mitä sen väitetään tekevän.\nLue myös: Kuinka kosmetiikkaa saa markkinoida?\nOnko turvallista, jos kosmetiikkatuote vaikuttaa epidermistä syvemmällä?\nKoska kosmetiikkatuotteen imeytymiseen iholle voivat vaikuttaa monet tekijät tuotteen sisällöstä ihon kuntoon ja lukuisiin muihin tekijöihin, ei ole mahdollista kieltää, ettei tuote voisi missään olosuhteissa imeytyä epidermistä syvemmälle.\nTämä voi kuulostaa pelottavalta, mutta toisaalta kosmetiikan lainsäädännössä on myös määritelty, että kosmeettisten valmisteiden on oltava turvallisia normaaleissa tai kohtuullisesti ennakoitavissa käyttöolosuhteissa.\nTämä turvallisuus pyritään takaamaan sillä, että jokaiselle markkinoille tuotavalle tuotteelle täytyy olla tehty turvallisuusarviointi, jolla tuotteen turvallisuus on voitu todistaa.\nTurvallisuusarvioinnissa jokainen tuotteen ainesosa arvioidaan selvittäen, kuinka suurelle pitoisuudelle ainesosaa kuluttaja altistuu käyttäessään tuotetta tavalla, jolla sitä voidaan olettaa käytettävän, minkä verran ainesosaa tuotteen normaalin käytön kautta voidaan arvioida imeytyvän ja voidaanko tuota määrää pitää turvallisena.\nTästä aiemmasta postauksestani voi lukea tarkemmin siitä, kuinka noita turvallisuuden määrittelyyn liittyviä asioita lasketaan.\nYleisesti esimerkiksi tiedetään, että eteeriset öljyt voivat imeytyä ihon läpi verenkiertoon, mutta itseasiassa eteeriset öljyt eivät ole automaattisesti kosmetiikkaa.\nNe ovat kosmetiikkaa vain, jos valmistaja myy niitä kosmeettiseen käyttöön tarkoitettuina (eli kosmetiikan lainsäädännön esittelemän kosmetiikkatuotteen määritelmän mukaisena) ja silloin niiden turvallisuus ohjeiden mukaisessa käytössä täytyy olla selvitetty.\nJos kyseessä on eteerinen öljy, jota myydään esimerkiksi vain aromaattiseen käyttöön, ei se ole kosmetiikkaa eikä sen tarvitse olla kosmetiikan lainsäädännön mukainen. Tätä kuluttaja ei välttämättä tiedä ja saattaa siksi käyttää öljyä ihollaan, vaikka sitä ei olisi sille tarkoitetukaan käytettävän.\nEteerisiä öljyjä voidaan toki käyttää osana kosmetiikkatuotetta, eli silloin lopputuloksena on kosmetiikkatuote, mutta sille tulee olla tehty turvallisuusselvitys. Tästä aiemmasta postauksestani voi lukea lisää eteerisistä öljyistä.\nKun siis puhutaan kosmetiikasta, on sanoja taitavasti asetteleville ja mielikuvien kanssa pelaamisen hallitseville tyypeille todellakin kysyntää, sillä usein kosmetiikkatuotteen halutaan antavan mielikuva siitä, että se tekee paljon lupaamatta kuitenkaan, että se vaikuttaa liikaa.\nSuurin kosmetiikkavalmistajien palkkalistoilla on juuri näitä tyyppejä, mutta harmillisen usein pienempien brändien kohdalla törmää siihen, etteivät tuoteväittämät välttämättä ole aivan linjassa lainsäädännön kanssa, mikä saa aikaan melkoisen sekametelisopan ja aiheuttaa kuluttajille varsinkin hämmennystä siitä, mikä on sallittua ja mikä ei.\nJokainen kosmetiikka-alalla toimiva voi kuitenkin itse tehdä parhaansa, jotta on perillä siitä, millaisia väitteitä tuotteista saa esittää ja toimia itse sen mukaisesti.\nMillaisia ajatuksia tai kysymyksiä kosmetiikan lainsäädäntö teissä herättää?\n← Previous Page1 Page2 Page3 … Page2 437 Next →


Henkilöautoliikenne Venäjälle takkuilee - Kotimaa - Uutiset - MTV.fi\nHenkilöautoliikenne Venäjälle takkuilee Kotimaa\nJulkaistu 05.01.2009 20:08\nHenkilöautoliikenne Suomesta Venäjälle on ruuhkautunut pahasti tänään. Tilanne oli erityisen vaikea Vaalimaan raja-asemalla, missä seisoi alkuillasta useiden satojen metrien henkilöautojono.\nSama tilanne on nähty aiemminkin, kun Suomessa lomailleet venäläiset ovat palanneet vuodenvaihteen jälkeen takaisin Venäjälle. Rekkajonoja Vaalimaalla ei ollut.- Henkilöautolla matkustavien kannattaa varautua useampien tuntien jonotukseen. Jonosta on kääntynyt takaisin jo ainakin suomalaisia, jotka eivät tänään enää aio Venäjälle, kertoi nuorempi rajavartija Jouni Suhonen kello 19:n aikoihin.\nSuhosen mukaan Suomesta ei lasketa toistaiseksi autoilijoita rajan yli, jotta Venäjän puoleinen raja-asema pystyisi selviytymään urakastaan. Puomit laitettiin kiinni kello 18:n aikoihin.- Ruuhka jatkunee tällaisena puoleenyöhön.Henkilöautot saivat jonottaa myös Imatralla. Siellä jonoa oli noin sata metriä.Venäjältä Suomeen päin jonoja ei alkuillasta ollut.\nMuuttuvat kadunnimet aiheuttavat päänvaivaa - Makiaistentiestä Godisvägen?\nNobel antoi Acehin rauhanneuvottelijoille uutta intoa Uusimmat uutisvideot


Kumpulainen ja Gaines Korihaiden viimeiset lenkit\n17.9.2007 Korisliigassa pelaava Uudenkaupungin Korihait on viimeistellyt tulevan kauden kokoonpanonsa vuoden mittaisilla sopimuksilla Jussi Kumpulaisen ja Marwan Gainesin kanssa. Kumpulaisen sopimus sisältää lisäksi option pelikaudesta 2008-09.\nJussi Kumpulainen on 31-vuotias, 204–senttinen ja 106–kiloinen sentteri, joka on pelannut urallaan 30 miesten maaottelua.\nKumpulainen aloitti liigauransa kasvattajaseurassaan Kankaantaan Kisassa syksyllä 1995. Uuteenkaupunkiin ja Korihaihin Kumpulainen suuntasi ensimmäistä kertaa syksyllä 1996 pelaten Korihaissa aina kevääseen 1998 saakka. Sen jälkeen kutsui ammattilaisura Keski-Euroopassa. Kaudeksi 2004-05 Kumpulainen palasi takaisin Suomeen ja Lappeenrantaan, jossa tuloksena oli Suomen mestaruudet vuosina 2005 ja 2006. Kaiken lisäksi LrNMKY voitti vuonna 2005 Suomen cupin ja selvisi keväällä 2006 Euroopan Challenge cupissa neljän parhaan joukkoon.\nViime kauden Kumpulainen pelasi helsinkiläisessä ToPossa keskiarvoinaan 8,4 pistettä ja 5,0 levypalloa.\n- Ammattilaisurani alkoi täällä 11 vuotta sitten ja tuntuu erittäin hyvältä palata tänne takaisin maailmalla vietettyjen vuosien jälkeen, kertoi Kumpulainen.\nViime kaudella 198-senttinen ja 95-kiloinen Marwan Gaines pelasi Pussihukissa 24 ottelua 16,6 pisteen ja 9,6 levypallon keskiarvoilla ennen siirtymistään Itävaltaan. Gussing Knightsin riveissä Gaines kirjasi Itävallan liigassa tilastoihinsa 19,6 pistettä ja 8,9 levypalloa.\n- Gaines on juuri sellainen pelaaja, jota joukkueemme tarvitsee. Hän on riittävän iso ja liikkuva, jonka lisäksi hän pystyy puolustamaan melkein ketä tahansa tässä liigassa, kehaisi uusimman vahvistuksen ominaisuuksia Korihaiden valmentaja Jyri Lehtonen.\nGaines korvaa Korihait-miehistössä Demario Eddinsin, jonka reiden lähentäjälihakseen tuli repeämä.\nKorihailla on nyt pelaajasopimukset ensi kaudesta Kumpulaisen ja Gainesin lisäksi Jan-Axel Alangon, Ville Haapasalon, Pasi Kauhan, Niilo Lehtilän, Sad Niskasen, Daniel Nummen, James Reavesin, Bojan Sarcevicin, Kyle Shilohin ja Marko Vehniäisen kanssa.\nLee Sr. Korihaiden valmennusryhmään\nMyös Korihaiden valmennusosasto on saanut vahvistusta, sillä seura on solminut valmentajasopimuksen Gerald Lee Seniorin, 56, kanssa. Lee Sr. tulee toimimaan Korihaiden liigajoukkueen valmennusryhmässä päävalmentaja Jyri Lehtosen aisaparina.\nGerald Lee Sr. toimi Korihaiden päävalmentajana kausina 2002-04 nostaen seuran I divisioonasta Korisliigaan keväällä 2003.\nGerald Lee Sr. pelasi mestaruussarjassa vuosina 1973-1997 yhteensä 571 runkosarjan ottelua sekä 69 pudotuspeliä edustaen HNMKY:tä, Uudenkaupungin Urheilijoita sekä Korihaita. Suomen mestaruuden Lee voitti pelaajana 1984 HNMKY:ssä ja 1990 Uudenkaupungin Urheilijoissa. Hän on edelleen 12 556 runkosarjapisteellään (keskiarvo 22,0) kaikkien aikojen tilaston kärkinimi.


IT-idea Ky pääsivulle\nNyt se on tehty. Matkalaskulomake joka osaa aidosti laskea. Syötät vain matkan alkuhetken ja loppuhetken. Matkalaskulomake laskee automaattisesti kuinka monta kokonaista ja puolipäivärahaa tulee. Laskenta perustuu verottajan antamiin ohjeisiin.\nNetti on täynnä matkalaskupohjia joissa lukee että ne laskevat - ne laskevat yhteen - kyllä. Mutta yhtään toista matkalaskua emme ole löytäneet joissa toimii looginen päivärahan määrän laskeminen. Nyt on matkalaskun teko helppoa! Ei enää laskun pompottelua korjattavaksi ja takaisin ja tarkastaminen on helppoa.\nTeimme Excel pohjaisen matkalaskulomakkeen jossa on valmiina mm:\nTäysin automaattinen päivärahojen laskenta. Korvausten muuttuessa voit itse vaihtaa yksikköhinnat. Matkalaskulomake on siis monivuotinen kertahankinta, se on käytettävissä vaikka verottajan hyväksymät korvaukset muuttuvat vuosittain.\nAutomaattinen kirjanpidon tiliöinti. Kirjanpitäjä saa suoraan matkalaskulomakkeelta kirjattua tositteen.\nNäet heti tiedot syötettyäsi montako täyttä vuorokautta ja ylittävää tuntia matka on kestänyt. Ja montako päivärahaa tai puolipäivärahaa tulee. Hmmm... voit katsoa että jos pitää kahvitauon, niin vaikuttaako se saatavaan korvaukseen ;)\nMahdollinen matkaennakko on huomioitu, matkalaskulomake laskee maksettavan rahan määrän ja kirjanpitoon tulee oikein tiliöity tosite.\nMatkalasku on tehty mahdollisimman helpoksi täyttää ja siinä on useita tarkistuksia jotka ehkäisevät virheellisen tiedon syöttämistä. Käyttäjä näkee helposti mihin soluihin hän voi tehdä muutoksia (vihreät), muut solut on lukittu ettei laskukaavoja vahingossa tuhota.\nToimitukseen kuuluu myös ilman laskukaavoja oleva pohja, jota voit käyttää jos TES tai muut määräykset poikkeavat verottajan ohjekaavoista. Samoin ulkomaan päivärahat voidaan ilmoittaa tällä matkalaskupohjalla.\nMatkalaskulomakkeessa ei ole käytetty makroja, laskenta tapahtuu laskukaavoilla. Matkalasku toimii kaikissa Excel 97 - 2007 versioissa (myös OpenOffice). Käyttämällä hyväksi Excelin ominaisuuksia, saat helposti tehtyä vuosiraportteja ja tarvittavaa laskentaa kertyneistä matkalaskuista.\nMatkalasku on käytössä jo kymmenissä yrityksissä ja sadoilla työntekijöillä. Palaute on ollut pelkästään positiivista.\nTilaa nyt täydellinen matkalaskupohja hintaan 95 € + alv 23%. Hintaan sisältyy vuoden tukipalvelu. Lisenssi on yrityskohtainen, samaa matkalaskulomaketta voidaan siis käyttää kaikille työntekijöille.\nTarvittaessa voimme "räätälöidä" matkalaskun tarpeidenne mukaiseksi. Esimerkiksi jos tulee tarve saada matkalaskut vaikkapa vuosi/henkilö -tasolla tietokantaan sähköiseksi arkistoksi tms.\nKatso myös isännöintiin liittyvät lomakkeet energiatodistus, lainaosuuslaskelma.\nTeemme myös yrityksille vanhoista paperilomakkeista sähköisiä Excel pohjaisia lomakkeita jotka on helppo täyttää, tulostaa ja arkistoida.\nAlla kuva matkalaskun täytöstä.\nKatso valmis matkalaskulomake pdf-muodossa


Jeep J20 Car reviews for - Lue käyttäjien autoarvostelut - Nettiauto\nNettiauto › Jeep › J20\nJeep J20 car reviews\nJeep J20 vehicles »\n27.08.2020, JEEP J20, 1981, Pickup\n02.02.2020, JEEP J20, 1983, 4x4\n16.10.2019, JEEP J20, 1981, Pickup\nLuotettava ja hauska työkalu sellaiselle joka tarvitsee laitetta joka menee minne kuski haluaa sen viedä ja hinaa mitä tahansa. Yksinkertainen rakenne ja V8 takaavat huolettoman menon. Eihän tällainen maastokelpoisuudestaan huolimatta ole mikään Kallion viherpiipertäjän...\nLuotettava ja hauska työkalu sellaiselle joka tarvitsee laitetta joka menee minne kuski haluaa sen viedä ja hinaa mitä tahansa. Yksinkertainen rakenne ja V8 takaavat huolettoman menon. Eihän tällainen maastokelpoisuudestaan huolimatta ole mikään Kallion viherpiipertäjän unelma-ajoneuvo, toisaalta eipä näillä kilometrejäkään kovin paljon kerry eli yhden Intian itsensälöytämismatkan päästöillä ajelee monta vuotta.


jotain hyvääkin korona-epidemiasta ... - nojapyöräfoorumi.fi\nViestiKirjoittaja wwhv » 15 Maalis 2020, 11:18\n...eli esim. new yorkissa pyöräily kasvanut viikossa 50%\n...lisäksi tietenkin ilmanlaatu paranee.\nViestiKirjoittaja jviirret » 15 Maalis 2020, 11:22\nJa samalla kun torjutaan koronaa ehkäistään kausi-influensan ja muiden tartuntatautien leviämistä.\nViestiKirjoittaja Vilijami » 15 Maalis 2020, 12:02\n<provo> Jee, bensan hinta laskee! <provo>\nViestiKirjoittaja janx » 15 Maalis 2020, 12:10\nYhteiskäyttöautoilun suosio on myös ns. räjähtänyt käsiin. Onko se sitten hyvä vai huono asia, että siirrytään pois julkisista ja ne ajalee tyhjillään. Leviämisen kannalta toki hyvä asia.\nViestiKirjoittaja jooseha » 15 Maalis 2020, 12:32\nVilijami kirjoitti: <provo> Jee, bensan hinta laskee! <provo>\nRaakaöljyn hinta on jo romahtanut puoleen.\nöljy.jpg (24.72 KiB) Katsottu 971 kertaa\nViestiKirjoittaja terppa » 15 Maalis 2020, 23:15\nMinä kun olen odottanut kuin kuuta nousevaa, että se maksaisi vähintään 2€/l\nFIAT.jpeg (55.6 KiB) Katsottu 903 kertaa\nViestiKirjoittaja tm » 16 Maalis 2020, 00:25\nSama täällä . Viime vuosien hintakehitys on vaan ollut mitätöntä, ja nyt vielä tämä... Keppi (eli hinta) on ainoa millä fossiilisten käyttöä saadaan vähenemään, porkkanat ei riitä.\nViestiKirjoittaja jviirret » 16 Maalis 2020, 07:01\nMenee käsi kädessä palkkakehityksen kans. Duunarin tuntipalkalla saa noin 10litraa bensaa/dieseliä. Näin oli jo 80-luvulla kun minä sain kortin ja on edelleen.\nMaanviljelijän palkalla ei. 1970 viljakilon hinnalla sai viisi litraa traktorin polttoainetta, tänä päivänä pitää myydä viisi kiloa viljaa että saa yhden litran polttoainetta.\nEli polkupyörän polttoaineen hinta suhteutettuna palkkatasoon on laskenut.\nViestiKirjoittaja Vilijami » 16 Maalis 2020, 08:57\nEi sillä polttoaineen tai päihteiden hintojen nostolla saada juurikaan käyttöä vähenemään. Varakkaat kuluttavat niin kuin ennenkin ja pienituloisissa se lisää rikollisuutta. Asennekasvatusta se vaatii ruohonjuuritasolta asti, turhasta yksityisautoilusta tai päihteistä pitäisi tehdä nuorison silmissä naurettavaa. Trendikkyys toimii. Kieltolait eivät koskaan ole toimineet halutulla tavalla. Businessmaailmassa on vaan todella vaikeaa saada tuotteiden valmistajat ja mainostajat tuohon (kulutuksen vähennys) asennekasvatukseen mukaan.\nViestiKirjoittaja Vilijami » 16 Maalis 2020, 09:43\nOnko muuten koronaviruksen kokonaisilmastovaikutuksia uutisoitu missään? Ei ole itselleni sattunut silmiin. Tämähän on ilmastoteko vailla vertaa, kun lentoliikenne pysähtyy ja maarajoja suljetaan, eikä ihmiset uskalla liikkua missään. Pitkästä aikaa marketeissakin pystyy asioimaan ilman tungosta.\nViestiKirjoittaja jori » 16 Maalis 2020, 10:34\nKukas meitä asennekasvattaisi, kun koko hallinto- ja oikeusjärjestelmä -poliisia myöten- toimii kuin rosvot ja huijarit. Kokonaisuudesta ei kanna vastuuta muut kuin ne, joiden vaikutusvalta ulottuu vain pieniin kokonaisuuksiin, kuten itseen, tai enimmillään lähipiiriin.\nMinun silmäni karahti terpan linkkaamassa kuvassa polttoaineen ja ajoneuvon hintasuhteen erilaisuus nykytilanteeseen nähden. Tuohon aikaan autovero oli suhteessa paljon korkeampi kuin polttoainevero. Siitä huolimatta auto maksoi vain 5000 litraa polttoainetta. Nykyään ei saa tuolla 5000 x polttoainelitra hinnalla kuin käytetyn mopoauton tai skootterin.\nRupesi mietityttämään, että auton hintahan tulee maksetuksi toiseen kertaan noin 200000 km ajon polttoainehinnoilla. Nykyautoilla, joilla ajetaan ikänään paljon, menee yksi euro autoon ja kaksi polttoaineeseen.\nViestiKirjoittaja jori » 16 Maalis 2020, 11:07\nKun hallinto sekoilee ja media koheltaa, tällaiset vapaaehtoisten, vastuullisten yksilöiden tekemät infot ovat enemmän kuin tarpeen. Thomas Wiren on yhden illan tapaamisen perusteella erittäin fiksu kaveri ja perustelee väitteensä hyvin, vaikka osa niistä onkin ensikuulemalta uskomattoman kuuloisia. Wireniä voi kuunnella Myytinkertojat youtubekanavalla.\nTässä video koronaviruksesta niin, kuten se olisi pitänyt esittää hallinnon toimesta.\nMinusta korona-epidemian parhaat vaikutukset ovat median ja hallinnon osoittaminen päättömiksi sekoilijoiksi ja tolkuttoman matkustelun ja kansainvaellusten rajoittamisen osoittaminen järkeväksi toimeksi.\nToinen erittäin hyvä puoli on meditatiivinen. Kun vuosikausia jatkunut rutiiniksi muodostunut tapa tehdä asioita muuttuu kyseenalaiseksi, kollektiivisen mielen -ajatuksesta seuraavaan ja edelleen rullaava- assosiaatioketju katkeaa ja maailma nähdään uudessa valossa. Syntyy uusi alku uusille ajatuksille.\nErityisellä mielenkiinnolla seuraan koulujen etäopetuksen tuomia kokemuksia. Näillä tulee olemaan valtava vaikutus siihen, miten myöhemmin asioita opetetaan ja opitaan ja miten oppia sovelletaan aikanaan työelämässä.\nViestiKirjoittaja jori » 16 Maalis 2020, 12:19\nNythän vasta tajusin, että tuohan on mainos ja polttoaine ei vielä maksanut 2 mk litra, vaan alle markan.\nSitten täytyy vain ihmetellä, miten vakaana on öljyn hinta säilynyt näihin päiviin. Ei taida olla keinoa nostaa liikennepolttoaineen hintaa ylemmäs ajelun vähentämiseksi, se pitänee tehdä jollain muulla tavalla ja niinhän sitä on tehtykin. Polttomoottoriautoja on ainakin keskieuroopassa ahdisteltu ulos kaupungeista ja volkkarikin ilmoitti lopettavansa kaasukäyttöisten polttomoottoriautojen valmistamisen ja keskittyvänsä sähköajoneuvoihin.\nNyt olisi hyvä mahdollisuus niksauttaa liikennettä pykälää kevyemmäksi ennen kuin akkuteknologia mahdollistaa samanlaisten valtavien peltikasojen kuljettelmisen puoli ilmaiseksi katuja tukkimassa. Nyt olisi hyvä aika alkaa kieltää polttomoottoreita lainsäädännöllisesti kaupunkiliikenteessä. Huonon akkuteknologian takia korvaaminen ei sellaisenaan onnistuisi, vaan pitäisi keksiä kevyempiä tapoja liikutella ihmisiä ja tavaroita.\nViestiKirjoittaja jooseha » 16 Maalis 2020, 13:01\nVilijami kirjoitti: Tämähän on ilmastoteko vailla vertaa, kun lentoliikenne pysähtyy...\nSattui vielä niin mukavasti että tämä on referenssivuosi ilmailuliikenteen päästöjen rajoittamissopimuksessa\nViestiKirjoittaja janx » 16 Maalis 2020, 17:05\nVilijami kirjoitti: ... Pitkästä aikaa marketeissakin pystyy asioimaan ilman tungosta.\nVielä mitä. Isot kaupat ovat olleet aivan nuijalla täyteen hakattuja. Jonot on kun jouluna ja hyllyt tyhjänä etenkin pitkään säilyvistä tuotteista ja pakasteista. Vessapaperia olivat lyöneet hyllyt täyteen - hamsterit saattoivat ehkä jopa 2 päivää joutua kärvistelemään edellisten varastojen kanssa. Tämä esim. tänään maanantaina klo 12 lähimmässä Citymarketissa. Eikä ollut eka kerta epidemian aikaan. Myös Nuuksion kansallispuisto on ollut ruuhkainen.


Tarvitsemme kirjaston – Tila2030\nTila 2030 -projektin tavoitteena on suunnitella uusi kirjasto. Kuvitteellisen kunnan kirjastohanke vaatii toteutusta ja siihen tarvitaan niin suunnittelun ja rakentamisen kuin kiinteistön hoidon ja ylläpidon näkemystä.\nOppimiskokonaisuuden aikana tulet ymmärtämään kiinteistö- ja rakentamisalan merkityksen ja vaikuttavuuden meidän kaikkien tulevaisuuden kannalta. Ala on ratkaisevassa roolissa kun puhutaan kestävästä tulevaisuudesta ja ilmastonmuutoksen hillinnästä. Mutta millä tavalla, lähdetään tutkimaan!\nTeen havaintoja omasta rakennetusta ympäristöstäni.\nYmmärrän mitä kaikkea kuuluu rakennettuun ympäristöön.\nVideossa on vinkkejä kuinka pääsette ryhmätyössänne eteenpäin.\n1.1 Ennakkotehtävä: Millainen on sinun rakennettu ympäristösi?\nKuvaa lähiympäristöäsi ja tarkkaile esimerkiksi seuraavia asioita.\nMiten liikun paikasta toiseen?\nMillaisia rakennuksia on?\nMillaisia viheralueita on?\nMitä palveluita käytän?\nMissä viihdyn? Missä en viihdy? Miksi?\nTee kotitehtävänä video tai kuvasarja aiheesta Minun ympäristöni. Valmistaudu kertomaan muille havainnoistasi. Jos haluat kirjata ajatuksiasi ylös, hyödynnä alla olevaa työpohjaa tai luo itse vastaava pohja haluamallasi ohjelmistolla.\nKatsokaa yhdessä videot ja kuvat. Keskustelkaa havainnoistanne ryhmissä.\nMitä kaikkea rakennettuun ympäristöön mielestänne liittyy?\nOnko lähiympäristönne teidän mielestänne toimiva? Miksi?\nKirjatkaa ylös parhaat ajatuksenne ja valmistautukaa kertomaan muille pohdinnoistanne. Hyödyntäkää alla olevaa työpohjaa tai luokaa itse vastaava pohja haluamallanne ohjelmistolla.\nLaatikaa ajatuskartta aiheesta rakennettu ympäristö. Käyttäkää apuna havaintojanne ja aiheesta käymäänne keskustelua. Pohtikaa asiaa seuraavien avainsanojen avulla: liikkuminen, asuminen, palvelut, viheralueet, viihtyminen, turvallisuus ja ammatit.\nTehkää prosessikaavio tai aikajana rakennuksen elinkaaresta. Hakekaa tarvittaessa lisätietoa Tietopankista tai internetistä.\nProsessikaavio on malli esimerkiksi työn vaiheista tai tässä tapauksessa rakennuksen elinkaaren vaiheista.\nTehkää prosessikaavio haluamallanne tavalla tai käyttäkää mallipohjaa.


Miniteatteri – Häme-Wiki\nHämeenlinnan Miniteatteri on lasten ja nuorten harrastajateatteri, joka toimii Hämeenlinnan kaupungin ylläpitämässä n. 80-paikkaisessa studioteatterissa Kulttuuri- ja kongressikeskus Verkatehtaan yhteydessä. Miniteatteri kuuluu Lasten ja nuorten kulttuurikeskus ARX:iin, joka on osa valtakunnallista Taikalamppu-verkostoa.\nMonipuolista teatteri-ilmaisun opetusta tarjotaan noin 160:lle iältään 7-20 -vuotiaalle harrastajalle. Miniteatteri antaa nykyään myös esittävän taiteen perusopetusta. Se on saavuttanut vankan ja arvostetun aseman harrastajateatterikentällä rohkeilla lasten ja nuorten maailmaa käsittelevillä näytelmillä. Onnistuneiden produktioiden myötä lapset ja nuoret on alettu ottaa vakavasti teatterin ja taiteen tekijöinä. Toiminta on jatkunut keskeytyksettä vuodesta 1957 lähtien. Hämeenlinnan Teatterikerhon nuorisojaosto itsenäistyi omaksi yhdistyksekseen vuonna 1995.\n2 Esitykset muualla\n3 Toiminnan tavoitteet\nNuoret teatterilaiset valmistavat omissa toimitiloissaan kahdesta kolmeen näytelmää vuosittain. Ohjelmistoon on kuulunut runsaasti historiallisia ja yhteiskunnallisia esityksiä. Teatteri on saanut viime vuosina tunnustusta ja kiitosta vahvojen ja yhteiskunnallisesti merkittävien lasten oikeuksia käsittelevistä näytelmistä. Se on vastaanottanut 1997 Hämeen Sanomien kulttuuripalkinnon (1997), Opetusministeriön Lasten päivä -palkinnon (2002), Työväen Näyttämöpäivien yleisöpalkinnon ”Kotiin”-näytelmästä (2002), ”Tapaus Allu Salminen" Työväen Näyttämöpäivien yleisöpalkinnon (2004).\nMonipuoliseen ohjelmistoon kuuluu myös satunäytelmiä, joiden sovituksiin ja dramatisointeihin lapset itse saavat osallistua. Näin he oppivat kokonaisvaltaisesti teatterin tekemistä, kun opetus ja varsinainen näytelmien ohjaaminen kulkevat rinta rinnan. Lisäksi harrastajat saavat teatteri-ilmaisuopetusta. Nuoret voivat omien kykyjensä ja kiinnostuksensa mukaan tutustua teatterinteon eri osa-alueisiin esim. kirjoittamalla käsikirjoituksia ja ohjaamalla näytelmiä. Ryhmien vetäjinä toimivat teatterin toiminnanjohtaja / ohjaaja Suvi Seppälä, vierailevat ohjaajat, eri taidealojen opiskelijat, sekä pitempään harrastuksessa mukana olleet nuoret itse.\nKesä-heinäkuun ajaksi teatteri muuttaa Aulangon puistometsässä sijaitsevaan Graniittilinnaan, jossa on esitetty vuodesta 1961 lähtien joka kesä lastennäytelmiä. Ohjelmistoon on kuulunut perinteisiä tarinoita kuten Tuhkimo, Lumikki, Prinsessa Ruusunen, Kolme pientä porsasta sekä Hölmöläisiä. Aulangolla nähtyjä kanta-esityksiä ovat Ludmila Razumovskajan Pietarin katulapsista kertova näytelmä Kotiin sekä Tiina ja Sinikka Nopolan näytelmä Heinähattu ja Vilttitossu. Satumainen Graniittilinna tarjoaa ainutlaatuiset puitteet teatterinteolle ja yleisön viihtymiselle.\nVuosien varrella Miniteatteri on osallistunut sekä Suomessa että ulkomailla lukuisille teatterifestivaaleille, joissa esitettyjä näytelmiä ovat olleet mm. J.M. Barrien Peter Pan, Riitta Jalosen Tyttö ja naakkapuu, Aleksanteri Ahola-Valon näytelmä Aikuiset ja lapset kasvatuksen pyörteissä, David Almondin Skellig, Sirpa Puskalan Tapaus Allu Salminen ja Aleksis Kiven Kullervo. Peter Hoegin Rajatapaukset ja Jostein Gaarderin Pasianssimysteeriö olivat maailman kantaesityksiä.\nMiniteatterin toiminnan päätavoitteena on saada lapset innostumaan laaja-alaisesti teatterista ja muista taiteenaloista sekä ohjata heidät ymmärtämään ja sisäistämään taiteen merkitystä. Tarkoituksena on rohkaista ja etsiä keinoja, joiden avulla lapset ja nuoret alkaisivat itse käsitellä ja analysoida aikuisen tuella omia ajatuksiaan. Teatterissa harrastamisen tärkeimpiin menetelmiin kuuluvat vapaaehtoisuus ja kiireettömyys. Näyttelijät ohjataan huomaamaan, miten merkittävää on pienten hetkien kokeminen ja muistiinsieppaaminen sekä niiden käyttö myöhemmin sopivassa tilanteessa. Näin löytyvät ne vahvat ja ehkä piilossa olevat ominaisuudet, joiden avulla lapsi ja nuori kokee onnistumisen tunnetta. Tätä kautta myös itsetunto saa hyvän kasvupohjan. Pitkäjänteisen työskentelyn tuloksena syntyy teatteritaidetta.\nHämeenlinnan Miniteatteri. Kotisivu()\nLastenteatterin Monet Kielet 2007. Hämeenlinnan Miniteatterin 50-vuotisjuhlajulkaisu, s. 28.\nNoudettu kohteesta https://www.hamewiki.fi/index.php?title=Miniteatteri&oldid=23514


Vuodenvaihde on kulutettu loppuun, vielä kuitenkin juhlakausi jatkuu 14.1 asti, silloin on Teofaniajuhlan ( Herramme Jeesuksen Kristuksen kaste) päätöspäivä ja alkavan suuren paaston odotus, on Sakkeuksen sunnuntai.\nVietin lumettoman joulun Porissa, matkalla sinne lahjoitin joululahjarahat valtiolle uusien kameroiden hankintaan, posti leikkaili ruohoja, nyt poliisit myy auto+sinä kuvia, ostin yhden pakolla.\nSiskoni oli valmistellut joulun syötävät, unohtamatta livekalaa josta tosissaan pidän kerran vuodessa, sain sentään koristella ruokapöydän.\nPöydällä piti ehdottomasti olla yksi itämaan tietäjä, sopi hyvin mukaan.\nOli sentään jotain annettavaa lahjaksi, saaja ilmeisesti piti koska joulupäivänä oli tilattava Valamon luostarista lampukka ja seinään olisi heti pitänyt asentaa ripustuskoukku, sen kielsin, lampukka saapui todella nopeasti ja asennus kävi ripeästi. Ikoni on aiheeltaan Suomi 100 vuotta, juhlavuodesta maalasin reunoille uusia häikäisevän kauniita valkoisia tulppaaneja joita Suomi sai lahjaksi Hollannista, Jumalanäidin neitsyyden merkkien kohdalle maalasin tulppaanit ja keskelle viisi ristinmuotoista hedettä? Aihe oli inspiroiva sillä itse pidän tulppaaneista, niiden historiasta ja eritoten mustan tulppaanin tarinasta jonka Dumas aikanaan kirjoitti, olen lukenut sen monesti ja aina on yhtä kiehtova kauneuden maailmasta.\nPaluu oli yhdeksän tunnin aikana melkoista ajo-oppia säät vaihteli vesisateesta räntään, lumeen, onneksi kotona naapuri oli tehnyt lumityöt, tässä kuvia tämän hetken tilanteesta.\nTsasouna näkyy vielä ja sisäänkin pääsee.\nPaviljonkin katolla on tällainen lumimuotoilija.\nLumimittari on tällä korkeudella, aika hauska, jalat jo vähän tutisee.\nNii sähk... poik... , ei koskaan ole ollut vastaavaa aikanani, sähköt on ollut poikki vähän väliä, tekstiviestejä on sähkölaitos lähetellyt joka päivä, lumitilanne Pohjois-Karjalassa ja eritoten Valtimolla on huolestuttava, ilmeisesti lumivahingot on huomattavia, itse heräsin eilen asiaan kun puhelimesta loppui virta akusta, jotain vielä muistan ja löysin tämän pienen akun ja siihen kuuluvan lisälaitteen jolla voi ladata puhelinta ja tietenkin pitää toiminnassa, kahvikeitintä, tietokonetta, pakastinta, stereoita, jouluvaloja, ihan siis viisi minuuttia, lohdullista, en ole irti maailmasta.\nTänään pitäisi pyrkiä lumen kimppuun jotta polku aukenisi saunalle, vesikopille ja puusuuliin.\nLähettänyt hapa klo 10:45 ap.


Haluaisin jumpalle, mutta mihinkäs lapset siksi aikaa? | Keskustelu | Kaksplus\nHaluaisin jumpalle, mutta mihinkäs lapset siksi aikaa?\nViestiketju alueella 'Liikunta' , aloittaja Äiskis, 03.12.2012.\nÄiskis Uusi jäsen\nOlen kotona lasten kanssa. Tykkäisin käydä päivisin jumpalla, mutta lapseni 2- ja 4-vuotiaat ei oikein viihdy kuntosalien lapsiparkeissa/hoitopaikoissa. Mummula on kaukana, enkä kehtaa jatkuvasti kaveriperheitäkään vaivata hoitoasioissa.. Onko kellään tietoa Tampereen/Pirkanmaan alueen liikuntapaikoista, joissa kaikki pääsisi liikkumaan yhtäaikaa?\nSoittele kuntosaleille ja kysy onko hoitomahdollisuus. Toiset tarjoavat ns hoidon lapsille, kun äidit käy kuntosalilla tai ryhmäliikunnassa.\nOlen kuullut että on olemassa äiti-lapsi jumppia, mutta en ole varma Tampereesta. Tiedän että jollain paikkakunnilla esim. Fressillä niitä on. En tiedä pääseekö sinne ihan isotkin lapset vai vaan vauvat mutta ainahan voi kysyä.\nLapset tottuu lapsiparkkiin ajan kanssa. Itselläni on kolme lasta ja käyn salilla aboutirallaa 5xvko.ssa. Välillä on hoitaja lapsiparkissa ja välillä ei. Joskus joudun ottamaan pienimmän viereen treenin ajaksi kun tekee tuhojaan vaan. KOtona myös pystyy treenaamaan kun hankkii vaikka parit eri painot. Aina pystyy treenata jos on haluja\nFuncWell Uusi jäsen\nJos vielä kiinnostaa niin Hippa perheliikuntakeskus voisi olla varmaan oikea paikka. Tampereen Leinolasta löytyy ja hippa.fi


Klass 9A, del II : Lulun lista\nKlass 9A, del II\nKirjoittanut Lulu Ranne · 30.3.2009 21.31 · 3 kommenttia Ysiluokka sai kaupunginhallitukselta siunauksen. Nyt pidetään peukkuja, etteivät siunattu yhtiö ja hanke tuota pettymystä. Meidän tehtävämme on valvoa hanketta niin, ettei homma lipeä kaidalta tieltä.\nSusamuru hakee muuten parhaillaan halukkaita osallistujia myös ohjelmaan nimeltä ”Biologinen kello”. Päähenkilöksi kaivataan 35-40 vuotiasta naista, joka valitsee tulevalle lapselleen isän vapaaehtoisten joukosta. http://www.susamuru.fi/?p=2&a_id=76 Tämän ohjelman tarkoituksena on yhtiön mukaan herättää keskustelua perhemalleista……\n3 kommenttia artikkeliin “Klass 9A, del II”\nRiitta Nyqvist sanoo:\t31.3.2009 9.02\tTervehdys Lulu!\nJos tuo ylläkertomasi on ihan totta,\npitäisi imago-logiikamme linjan yhtenäisyyden ylläpitämiseksi\nSusamurun valita ehdottomasti hämeenlinnalainen\nbiologisen kellon kilkattaja.\nKaupunginjohtajaamme pyydän nöyrästi ilmoittautumaan vapaaehtoiseksi iskaksi, jotta keskustelu perhemalleista saadaan joka savussa mahdollisimman vilkkaaksi.\nSaadaanko tämä lysti 50 000 ekulla, vai tuplaantuuko hinta?\nLulu Riikonen sanoo:\t31.3.2009 18.45\tTerve Riitta!\nKlikkaappas jutun linkistä niin näet totuuden.\nRiitta Nyqvist sanoo:\t31.3.2009 20.40\tTerve Lulu!\nKävin tarkistamassa jutun linkistä ja totta puhut.\nKaikenmoista on tullut nähtyä, mutta tämä ”monimuotoisuus” mykistää jopa minutkin.


Kaikki kaupungin jäät eivät mene EJUT:n kautta jakoon, tämä on faktaa menneisyydestä, nykyisyydessä ja tulevaisuudessa. RY: n perustamalla voi noita tukijäitä kaupungilta hakea ja saada, niinkuin nytkin muutamat RY:t saa.\nMä en ymmärrä, mikä sinun laisiasi kalvaa asiassa. Olisihan se kiva että vuosikymmenten riitely loppuisi, samoin tuollainen vittuilu sopisi jättää jo taakseen. Mut jatka toki valitsemallasi linjalla, jos siitä hyvä mieli itselle tulee.


Unarinperän Metsästysseura juhli 40 vuottaan peijaisten merkeissä - Sodankylän verkkolehti\nUnarinperän Metsästysseura juhli 40 vuottaan peijaisten merkeissä\njoulukuu 18. 2012\nRhy:n ansiomerkkien saajat vasemmalta Karjalainen Aarne, Mikkola Ari, Kumpula Heikki, Kumpula Ilpo, Päämaa Kari, Niemelä Antti, Jaakola Päiviö Niemi Heimo sekä rhy:stä Kuusela Kaarlo, Vaara Veikko sekä takana Kustula Tuomo.\nUnarinperän Metsästysseura vietti 40-vuotisjuhlia ja hirvipeijaisia Kieringin kyläseurantalolla. Ohjelmassa oli puheita, runoja, kertomuksia ja yhteislaulua, säestäjänä Leo Vierelä.\nTapahtumaan osallistujia oli yli 100. Ohjelmasta nautittiin syöden maukasta karjalanpaistia ja juoden kakkukahvia. Innokkaita talkoolaisia oli lähes 30.\nSeuran puheenjohtaja Heino Keinotie kertoi seuran syntyneen kylien tahdosta perustaa yhteinen metsästysseura. Perustavassa kokouksessa, joka pidettiin 10.12.1972, mukana olivat seuraavien kylien metsästäjät; Unarin-Luusuasta, Kukasjärveltä, Uimaniemestä, Murtomaasta ja Kieringistä. Myöhemmin Kukasjärvi ja Unarin-Luusua erosivat, perustaen omat metsästysseuransa.\nPuheenjohtaja totesi avauspuheessaan, että oli hyvä ja kauaskantoinen ratkaisu perustaa lähikylien yhteinen metsästysseura. Tällä tavoin on saatu iso yhtenäinen vuokramaa-alue helpottamaan metsästystä.\n40 -vuoden aikana hirvien määrä on huomattavasti runsastunut. Hirvi on monelle seuralle tärkein riistaeläin. Maanviljelyksen ja metsätalouden muutos, Lapissa avohakkuut ja runsaat taimikot, sekä petojen väheneminen vaikuttivat siihen, että hirvelle tuli luonnossa lisää tilaa ja ruokaa. Myös riistan hoidolla on ollut siihen merkitystä.\nSeuralla on yhteinen Huotarivaaran ampumarata Naakijoiden kanssa. Ampumaradasta onkin tullut molempien seurojen hyvän yhteistyön voimannäyttö. Yhteistyöllä on saatu ampumaradasta toimiva ja siten seurakohtaisia kustannuksia pienennettyä ja seurakohtaista talkootyötä kevennettyä.\n-Lapin Rhy:n ja metsästysseurojen on tehtävä entistä enemmän yhteistyötä ja aktiivisesti puolustettava meidän etuja, kuntalaisen vapaan metsästysoikeuden säilymisessä ja torjuttava vapaan metsästysoikeuden kaventaminen, muistutti Keinotie\nRiistanhoitoyhdistyksen onnittelut juhlaan toivat Veikko Vaara, Tuomo Kustula ja Kaarlo Kuusela. He korostivat, että Suomen riistakeskusten perustamisen jälkeen metsästysseurojen ja riistanhoitoyhdistysten välinen aktiivinen ja tiivis yhteistyö on entistä tärkeämpää paikallisten metsästäjien edunvalvonnassa.\nRiistanhoitoyhdistys muisti tilaisuudessa ansiomerkeillä seuraavia jäseniä: Kumpula Ilpo, Päämaa Kari, Kumpula Heikki, Niemi Heimo, Mikkola Ari, Niemelä Antti, Karjalainen Aarne ja Jaakola Päiviö.\nUnarinperän Metsästysseura muisti viirillä seuraavia jäseniä: Niemi Eino, Vierelä Arvo, Nikkinen Risto, Granroth Lauri, Karjalainen Aarne, Kumpula Risto, Mikkola Panu, Granroth Ari, Vaara Veikko, Lotvonen Jari, Niemelä Antti ja Sassali Kati.\nMyöskin naapuriseurat muistivat juhlivaa seuraa.\nAri Mikkola kertoi; mielenkiintoisesta ja jännittävästä metsästystapahtumasta. Hän kohtasi haavoittamansa karhun silmätysten, vain muutaman metrin päässä. Karhun miettiessä hyökätäkkö vai paeta, onneksi pakeni. Ari kuitenkin koiransa avustamana sai karhun lopetettua.\nToisenlaisesta karhunpyynnistä kertoi Aarne Karjalainen. Aarnen kirjoittama hauska fiktiivinen tarina kertoi unessa nähdystä karhunpyynnistä otsakkeella: Dementtiaako vai vanhuuden höperyyttä.\nMaija Mäntylä lausui hauskan runon Pekka pojasta. Puheitten lomassa laulettiin yhteislauja Leo Vierelän säestämänä.\n-Metsästys täällä on meille ikimuistoinen nautintaoikeus. Sen myötä meillä on vahva metsästyskulttuuri, joka on yhtä arvokas, kuin mikä tahansa muu kulttuuri. Metsästysseuran toiminnassa mukana oleminen tarjoaa nuorisollekin monipuolista harrastusta. Opitaan mm. riistanpyyntiä, -hoitoa ja luonnossa liikkumaan, sekä sosiaalista kanssakäymistä, painotti seuran puheenjohtaja Heino Keinotie.\nUnarinperän Metsästysseuran kylienväestön hyvä yhteistoiminta sekä talkootyö on voimavara, jolla seura pysyy kehittyvänä ja elinvoimaisena tulevaisuudessakin.


Hurja löytö kylpyhuoneesta: valtava pyton pyrki texasilaisnaisen ammeeseen - Ulkomaat - Ilta-Sanomat\nHurja löytö kylpyhuoneesta: valtava pyton pyrki texasilaisnaisen ammeeseen\nTexasilaisnainen koki elämänsä yllätyksen, kun karkuteille joutunut pytonkäärme olisi halunnut hänen kylpykaverikseen.\nCollege Stationin kaupungissa asuva viisikymppinen nainen kertoo paikalliselle The Eagle –lehdelle olleensa yksin kotona, kun omituinen sattumus tapahtui vajaat kaksi viikkoa sitten.\nNainen oli ilta-aikaan puhumassa puhelimessa äitinsä kanssa, kun hän kuuli omituista ääntä. Aluksi hän ajatteli tyttärensä marsujen metelöivän ja kävi tarkistamassa ensin tyttärensä huoneen, sitten oman makuuhuoneensa – tuloksetta.\nKun kolinaa kuului kolmannen kerran, nainen kertoo tarkastaneensa kylpyhuoneen. Sytytettyään valot hän näki yli kolmimetrisen afrikkalaisen pytonkäärmeen, joka oli juuri luikertelemassa ammeeseen.\nSäikähtänyt nainen löi oven kiinni, juoksi ulos ja soitti poliisit paikalle. - Kun poliisi tuli paikalle, hänellä oli mukanaan ruskea paperisäkki, hän kertoo. - Sanoin hänelle: ”Tarvitset isomman säkin kuin tuo.\nValtavan pytonin kohtaaminen ei ollut poliisillekaan mikään jokapäiväinen tehtävä. - Kun avasin hänen kylpyhuoneensa oven, siellä oli 12 jalan (n 3.6 metriä) pituinen pyton, poliisi Tony Gonzales kertoo lehdelle. - En tiennyt, mitä tekisin niin suuren käärmeen kanssa.\nLopulta käärme ujutettiin roska-astiaan kolmen henkilön voimin. Gonzalesin mukaan käärme käyttäytyi “varsin hyökkäävästi”. - Se ei todellakaan halunnut mennä roska-astiaan.\nKarkulainen toimitettiin matelijoiden pelastuskeskukseen ja palautettiin myöhemmin omistajalleen. Teksasilaisnaisen kotiin käärmeen arvellaan pujahtaneen auki jääneen takaoven kautta.\nMatelija-asiantuntija Toby Hibbitts kertoo lehdelle, että hän ei ole ennen kuullut pytonin tunkeutuneen jonkun paikallisen kotiin. Hänen mukaansa tapaus ei kuitenkaan ole kovin yllättävä: vapaaksi päässeet käärmeet etsivät tyypillisesti paikkaa, jossa on niille mukava lämpötila.\nHibbittsin mukaan käärme olisi tuskin vahingoittanut aikuista, mutta pienelle lapselle se olisi saattanut olla vaaraksi.


Blogi: liiketoimintastrategia, Myynnin ja markkinoinnin muutos, sisältömarkkinointi, muutosjohtaminen, myynti, sisältöstrategia\nMyynnin on aina helpompi pitäytyä vanhan tuotteen myynnissä kuin ottaa uutta myyntiin. Vanhan kunnon Ansoffin matriisin mukaan uuden tuotteen tai uudelle asiakaskohderyhmälle myymiseen saattaa joutua panostamaan moninkertaisesti enemmän resursseja. Siksi myynnin on helpompi luukuttaa vanhoja tuotteita tutuille asiakkaille, mutta tämä ei kuitenkaan palvele uuden strategian toteutumista. Tässä kohtaa sisältömarkkinointi on toimiva työkalu uuden suunnan vahvistamiseen.\nSisältömarkkinointi fasilitoi yrityksen strategiaa tukemalla myyntityötä\nTällaisissa tilanteissa sisältömarkkinointi tukee myyntityötä, koska se nostaa uuden strategian mukaisten palveluiden tunnettuutta potentiaalisten ja nykyisten asiakkaiden keskuudessa heitä puhuttelevalla tavalla. Näin myynti saa tarvitsemansa buustauksen: myyntiin käytettävä aika vähenee, ostoajat lyhenevät, työ helpottuu ja resursseja säästyy.\nMe Differolla tulemme yhä useammin kumppanina mukaan juuri siinä vaiheessa, kun strategia on uusittu ja sen käytäntöönvientiin ja muutosjohtamiseen tarvitaan työkaluja.\nEsimerkiksi eräs teollisuuden alan asiakkaamme on alusta lähtien ottanut sisältöstrategian ja -markkinoinnin keskeisiksi työkaluiksi myynnin tukemiseen ja siten myös strategian toteuttamiseen. Tällä suomalaisella, kansainvälisillä markkinoilla toimivalla yrityksellä on strategiassaan kokonaan uuden liiketoiminnan pystyttäminen start-up-tyyliin. Heidän tavoitteenaan on myydä uutta tuotetta osin uudelle kohderyhmälle. Tällöin myynnin resurssitarve on ilmeinen. Sisältömarkkinoinnin avulla he luovat tunnettuutta, ottavat jalansijaa ajatusjohtajana, viestivät visiosta ja näin madaltavat myynnin kynnystä.\nLiiketoiminnan ja asiakkaan tarpeet sidotaan yhteen sisältöstrategialla\nOn selvää, että jos myynti ei saa apua markkinoinnilta, uuden tuotteen tuominen markkinoille vie moninkertaisen ajan. Tämä todetaan kaikissa liiketoiminnan ja markkinoinnin perusteoksissa. Mitä erityistä sitten sisältöstrategia ja siihen perustuva sisältömarkkinointi tuovat lisää tähän kuvioon?\nSisältöstrategiassa esimerkiksi määritellään asiakkaan motiiveihin perustuvat kärkiviestit ja asiakasprofiilit. Toisin sanoen yritys joutuu miettimään kaiken tuottamansa sisällön, ja jopa kaikki toimenpiteet, asiakkaan tarpeiden kautta. Vielä kun nämä tarpeet sidotaan liiketoiminnan tarpeisiin, on sisältömarkkinoinnilla korvaamaton rooli strategian toteuttamisessa.\nProsessin aikana yrityksissä syntyy yhteinen kieli asiakkaasta ja hänen tarpeistaan niin liiketoiminnan, myynnin, markkinoinnin kuin asiakaspalvelun kesken. Yhteinen kieli antaa yritykselle fokusta ja tuo tehokkuutta tekemiseen, mutta mikä tärkeintä, luo asiakkaille yhtenäistä asiakaskokemusta ensikohtaamisesta lähtien.


Tärkein kysymys | Natgeo.fi\nNimellisesti kalaan kytkeytyvä kiista yltää paljon syvemmälle: Mikä tämän tulivuorimuistomerkin perimmäinen merkitys on? Samaa kysytään kaikkialla. Jos kaksi purkausta seurannutta vuosikymmentä olivat muistomerkin kasvukautta – viisi matkailukeskusta, satoja kilometrejä teitä, miljoonia kävijöitä – niin nykypäivä näyttää romahdukselta. Alueen suurin matkailukeskus, Coldwater Ridge, joka esitteli alueen biologista toipumista, suljettiin vuonna 2007 budjettileikkausten vuoksi. Länsipuolella työskentelee vain kaksi päätoimista opasta, etelä- ja itäpuolella vain yksi.\nNimellisesti kalaan kytkeytyvä kiista yltää paljon syvemmälle: Mikä tämän tulivuorimuistomerkin perimmäinen merkitys on? Samaa kysytään kaikkialla. Jos kaksi purkausta seurannutta vuosikymmentä olivat muistomerkin kasvukautta – viisi matkailukeskusta, satoja kilometrejä teitä, miljoonia kävijöitä – niin nykypäivä näyttää romahdukselta. Alueen suurin matkailukeskus, Coldwater Ridge, joka esitteli alueen biologista toipumista, suljettiin vuonna 2007 budjettileikkausten vuoksi. Länsipuolella työskentelee vain kaksi päätoimista opasta, etelä- ja itäpuolella vain yksi. Muistomerkin ylläpidosta huolehtivat Mount St. Helens Institute -järjestön vapaaehtoiset, kausityövoima ja harjoittelijat. Seitsemänkymmentä prosenttia muistomerkin noin 1,3 miljoonan euron vuosibudjetista tulee pääsymaksuista. Loppu on sidoksissa Gifford Pinchotin kansallismetsään, jonka varoista kasvava osa menee palontorjuntaan. Tilastotietoja on vähän – osin leikkausten vuoksi – mutta muistomerkin henkilökunta ja Mark Smithin kaltaiset yrittäjät ovat sitä mieltä, että kävijämäärät ovat pudonneet roimasti 1980- ja 90-lukujen huippuvuosista. Neljäsosa kävijöistä on nykyisin ulkomaalaisia, jotka leiriytyvät ulos tai majoittuvat läheisiin majataloihin. Yhdysvaltalaiset tekevät lähinnä päivämatkoja, ajavat Spirit Lake Memorial Highwayta pitkin Coldwaterin suljetun keskuksen ohi näköalapaikalle ja palaavat takaisin valtatielle.\nJotkut toivovat Mount St. Helensistä kansallispuistoa, joka saisi rahoitusta kongressilta, majoituspaikkoja ja lisää rahaa lisätutkimuksia varten, ja purkauksen 30-vuotispäiväkin kasvattaa kiinnostusta. Ne, jotka ovat kävelleet purkausvyöhykkeellä kolmenkymmenen vuoden ajan, näkevät syvällisemmän prosessin olevan aluillaan. Läpimurtoja tapahtuu harvemmin – yksi tuhkan läpi puskeva kasvi ei enää ole mikään ihme – mutta muutosten tahti kiihtyy ja skaala laajenee. Älynväläysten sijaan on kehittymässä jonkinlaista viisautta.\n”Juuri tällä hetkellä Pumice Plain laukkaa täysin vapaana”, Crisafulli sanoo. ”Evoluutiota ei enää voi selittää yksittäisillä teorioilla.” Hän suunnittelee alueen tutkimista satelliitilla ja lentokoneella, jotta näkisi yleiskuvan pisteittäin täyttyvästä alueesta. ”Olemme siirtymässä laajan mittakaavan biomaantieteeseen. Se on seuraava tutkimaton alue”, hän sanoo.\nEräänä aurinkoisena päivänä viime kesänä taivalsin taas Pumice Plainille. Tällä kertaa olin menossa tapaamaan kolmea nuorta tutkijaa, jotka Crisafulli oli värvännyt tutkimaan Spirit Lakea. Heidän tavoitteenaan oli luoda ensimmäinen koko ekosysteemin käsittävä kartta vedellisestä ympäristöstä: kasvien täyttämistä kohdista, tulivuoren huipulta liukuneista vedenalaisista kummuista, vesipatsaan kaloista. Ajoimme tyhjäkäynnillä eteenpäin kaikuluotain kiinnitettynä veneen kylkeen ja tukkilauttaa tarkkaillen. Se, mitä St. Helensistä oli jäljellä, täytti horisontin. Tutkijat osoittelivat näyttöruudulle ilmaantuvia outoja kiemuroita – joko kirjolohia tai pystyssä kelluvia uppotukkeja. Emme tienneet mitä ne olivat, se selviäisi vasta laboratoriossa. Niinpä he veivät minut matalampaan kohtaan entisten Harmony Fallsin putousten eteläpuolelle, missä näkymät olivat tutummat. Kun kurkistin seesteisen vuoren kupeessa elämää kuhisevan Spirit Laken kirkkaaseen veteen, näin saman kuin Mark Smith kolme vuosikymmentä sitten: kivettyneen metsän.


Ammatillinen koulutusTällä hetkellä valittu\nOpetushallinnon tilastopalvelu > Ammatillinen koulutus\nAmmatillista koulutusta järjestetään pääosin ammatillisissa oppilaitoksissa. Ammatillisia tutkintoja ovat ammatilliset perustutkinnot, ammattitutkinnot ja erikoisammattitutkinnot. Lisäksi oppilaitoksissa järjestetään ammatilliseen koulutukseen valmentavaa sekä työhön ja itsenäiseen elämään valmentavaa koulutusta ja muuta ammatillista koulutusta (osaamista syventävää tai täydentävää tai tehtävään valmistavaa).\nAmmatillisen koulutuksen tilastot sisältävät tietoa ammatillisen koulutuksen hakijoista ja hyväksytyistä, uusista opiskelijoista, opiskelijoista sekä tutkinnon suorittaneista. Lisäksi tietoja on mm. opintojen kulusta ja keskeyttämisestä, tutkinnon suorittaneiden sijoittumisesta, opiskelijapalautteesta sekä rahoituksesta. Aihealueet ovat valittavissa näytön vasemmassa laidassa.\nTilastot perustuvat Tilastokeskuksen ja Opetushallituksen rekistereihin ja tiedonkeruisiin. Tietolähteinä mm. Opetushallituksen Opintopolku-palvelu, KOSKI-tietovaranto sekä Arvo - opetushallinnon vaikuttavuustietopalvelu.\nTilastokeskuksen keräämiä vuosikohtaisia tietoja on tarjolla vuodesta 2000 alkaen. Tiedot koskevat tutkintokoulutusta. Opintopolku-palvelun hakutietoja on vuodesta 2014. KOSKI-tietovarannon ja Arvo-palvelun tietoja on vuodesta 2018 alkaen. Niistä julkaistaan myös päivittäin tai kuukausittain päivittyviä raportteja. KOSKI-tietovarannon tietoja on tutkintokoulutuksen lisäksi myös valmentavasta koulutuksesta sekä muusta ammatillisesta koulutuksesta.\n27.6.2022: julkaistu ammatillisen tutkinnon vuonna 2013 suorittaneiden myöhemmän koulutuksen tiedot\nTietojen päivittymisen aikataulu\nOpetus- ja kulttuuriministeriö > Tietoja maakunnista\nEurostat > Education and Training


Kalle Niinikangas Eläimellinen kaunis nainen - Kiiltomato.net\nUrbaanista yksinäisyydestä ja arjen rutinoitumisesta\nRita Dahl, 25.4.2002\nKalle Niinikangas: Eläimellinen kaunis nainen s., Enostone 2002\nTurkulaisen pienkustantamon Kalle Niinikangas tiivistää säkeisiinsä urbaanin yksinäisyyden ja epätoivoisen parinetsinnän tuntoja uusimmassa, kolmannessa runokokoelmassaan Eläimellinen kaunis nainen. Saatesanoissaan Niinikangas toteaa matkustelun merkitsevän itselleen paljon – kirjoittaminen alkoi matkapäiväkirjoista, joista hän myöhemmin siirtyi runoihin. Päiväkirjataustan huomaa: Niinikangasta viehättää erityisesti realistissävyinen arjen tarkkailu ja havainnointi.\nRealistissävyiset runot koettavat tavoittaa modernin maailman muutosta erityisesti nyky-Suomen perspektiivistä tiirailtuna. Niinikangas kertoo tarinaa ensin yksinäisestä, välillä seuraa kapakasta iskevästä miehestä, joka kuitenkin myöhemmässä vaiheessa elämäänsä asettuu paikalleen kuten kaikki muutkin, menee naimisiin ja alkaa lyhentää osamaksueriä. Kaikki alkaa pyöriä tuttua rataa.\nNiinikankaan runot piirtävät kuvaa modernista, vaikutteiden virrassa ajelehtivasta kaupunkilaissinkusta, joka yksinäisyyden tunnetta välttääkseen tekee melkein mitä tahansa. Tylsyyden vastapainoksi hän elää välillä villiä ja vastuutonta elämää, iskee satunnaisen naiskulkijan ja tekee muita äärimmäisiä tekoja – mm. puhkoo kondominsa. Elämä tuntuu runominästä rutiininomaiselta tapahtumattomuudelta, naisen puuttumiselta. Vaikka hän toisaalta kaipaa naista, hän tajuaa samalla, että parisuhde merkitsisi rutinoitua, turvallista arkea, joka ehkä muuttuu tylsän tuntuiseksi osamaksutodellisuudeksi. Vastapainona on joskus vilpittömiä onnen hetkiä: ”Painan korvan / märkään poskeen, / maistan suolan, / kuulen meren.”\nNiinikankaan kokoelman ongelmana on, että henkilöasetelmat alkavat tuntua hiukan kuluneilta ja turhan karrikoiduilta. Maailma jakautuu ns. kunnollisiin kapinallisiin, jotka kapinoivat kaikkien taiteen sääntöjen mukaan, ottavat kenties joskus muutaman kaljan liikaa, iskevät sänkyseuraa mutta ovat muutoin sangen porvarillisia ja tavallisia. Epäkelpoja kapinallisia\nNiinikankaan runoissa ovat vaikkapa nistit ja teinit. Myös alkoholia runsaasti kuluttava suomalainen, tuoppikätinen aikuinen, saa osansa. Räikeä arvottaminen häiritsee: kirjoittaja voisi olla puolueettomampi ja antaa lukijan itse päättää, tehdä omat tulkintansa. Ehkä olen ne jo tehnytkin.\nKokoelma rakentuu kehityskaaren varaan. Ensin ollaan yhtä rataa rullaavan, rutinoituneen sinkkuelämän ja siihen kyllästyneen runominän kuvauksen äärellä, sitten siirrytään rakkauden kohdetta, naista ja hänen vaarallisuuttaan kuvaaviin säkeisiin: ”Eläimellisen kaunis nainen, reisissä / kurkiauran kutsuhuuto, silmissä / rukoilijasirkan tappava himo.”\nKaupunkielämän rutiinien realistinen kuvaus jatkuu kolmannessa osastossa ’Ennen kuin savu syrjäyttää hapen’. Elämä on ainaista etsimistä, iskemistä, hetkittäistä löytämistä, jälleen palaamista enemmistökuolevaisen ruotuun. Runo äityy ottamaan kantaa enemmistön valitsemaan elämäntyyliin, muuttuu yhteiskunnalliseksi: ”Unelmat on pakko myydä / tasokkaan elämän turvaksi, / vaihtaa haaveet osamaksuihin, / marketin makkaratarjouksiin.” Näiden runojen puhuja haluaa heittäytyä valtavirtapiirileikin ulkopuolelle ja kehottaa siihen muitakin: ”jätä sivistyneet eläimet tanssimaan / teknoa kaupungin kaduille”.\n’Viimeinen osasto Maailman laita’ koostuu ilmeisesti eri puolilla maailmaa kirjoitetuista runoista. Se uhkaa jäädä muista hiukan irralliseksi. Nykyihminen samaistetaan hätää kärsivän uimariin sarjassa ”epätoivon kuvia” mereltä: ”Lyijyhyönteiset surisevat, / yksinäinen uimari / nousee aallonharjalle, / ojentaa kätensä, vajoaa / takaisin pimeään.”\nNiinikankaan naisenmetsästysrunoissa ja urbaanin yksinäisyyden kuvissa on astetta aidompi ote kuin esimerkiksi myös urbaanin (miehen) yksinäisyyttä tulkitsevissa, turkulaisten runoilijoiden runoissa, jotka perustuvat monesti oman egon pönkitykseen, itseironian jäädessä turhaan paitsioon. Niinikangas kertoo, kuinka vaikeaa puuhaa naisenmetsästys tai parin löytäminen yleensä on. Hän ei sorru turhaan oman egon esiin nostamiseen.\nÄkkiväärien ja absurdista näkökulmasta kaupunkia tarkastelevien nykyrunojen (mm. Rimminen, Santanen) vastapainoksi Niinikangas tuo raikkaan tuulahduksen runoillaan, jotka kuvaavat realistisesti nykykaupunkilaisen arkea. Heikoimmillaan Niinikankaan runot ovat, kun hän kirjoittaa yhteiskunnan marginaaliin joutuneista, esim. rikollisista. Heistä runoilija ei saa aikaan juuri muuta kuin stereotyyppisten ihmiskuvien toisintoja.


Yrittäjä-elokuva jatkaa festivaalikiertoaan Visions du Réel -elokuvafestivaalilla - Suomen elokuvasäätiö\nAjankohtaista Yrittäjä-elokuva jatkaa festivaalikiertoaan Visions du Réel -elokuvafestivaalilla\nYrittäjä-elokuva jatkaa festivaalikiertoaan Visions du Réel -elokuvafestivaalilla\nOktober Oy on vuosia keskittynyt kansainvälisten dokumenttielokuvien luomiseen. Suomen elokuvasäätiön toimitusjohtajan noteeraama vuoden menestynein dokumenttielokuva Kuun metsän Kaisa saa luontevaa jatkoa Virpi Suutarin Yrittäjä-elokuvan muodossa.\nSeuraavaksi Yrittäjä saa Sveitsin ensi-iltansa Visions du Réel -elokuvajuhlien ohjelmistossa Latitudes-ohjelmistosarjassa. Visions du Réel on yksi arvostetuimmista dokumenttielokuviin keskittyvistä elokuvafestivaaleista Euroopassa. Aiemmin Yrittäjä sai maailmanensi-iltansa Göteborgin elokuvajuhlien dokumenttielokuvien pääkilpasarjassa helmikuussa 2018. Viime viikolla Yrittäjä palkittiin kolmella eri palkinnolla Tampereen elokuvajuhlilla.\nOktober Oy on tuottanut lukuisia kotimaisia ja kansainvälisiä menestyneitä dokumenttielokuvia. Yrittäjä-elokuvan ovat tuottaneet Oktober Oy:n Joonas Berghäll (Kuun metsän Kaisa, Äidin toive, Miesten vuoro) ja Satu Majava (Kuun metsän Kaisa, Äidin toive).\nSatu Majava kommentoi valintaa: "On erittäin hienoa huomata, miten suomalaiset dokumenttielokuvat vuosi toisensa jälkeen valloittavat maailmaa. Suomalaiset tarinat kiinnostavat myös todella arvostettuja elokuvafestivaaleja, jotka rakastuvat Oktoberin elokuviin. Odotan innolla ensi viikolla Suomessa starttaavaa Yrittäjä-elokuvan elokuvateatterilevitystä ja sitä, miten suomalaiset katsojat löytävät elokuvan."\nYrittäjä-elokuvan on leikannut Jussi Rautaniemi (Hymyilevä mies, Katto, Eedenistä pohjoiseen) ja kuvannut Heikki Färm F.S.C. Musiikin on säveltänyt Sanna Salmenkallio, ja äänisuunnittelusta vastaa Olli Huhtanen.\n044 581 9910satu@oktober.fi


Leppävirran naiset voittamassa jenkkifutiksen EM-kultaa - Soisalon Seutu\nKAKSI leppävirtalaislähtöistä naista, Kirsi Kauhanen ja Marianne Tanninen, oli voittamassa jenkkifutiksen EM-kultaa Suomelle viime viikonloppuna. Kauhanen oli myös yksi Suomen joukkueen neljästä kapteenista.\nKauhanen harjoittelee helsinkiläisessä GS Demonsissa, jonka riveissä hän on syksystä 2008 lähtien voittanut neljä SM-kultaa ja kerran SM-hopeaa.Tanninen pelaa Kuopion Steelersissä. Jenkkifutiksen hän aloitti vasta viime vuonna, ja nousi jo nyt maajoukkueeseen.\nLUE jenkkifutareiden kisatunnelmista lisää ensi viikon Soisalon Seudusta ja jenkkifutiksesta harrastuksena HARRASTETEEMASTA, joka ilmestyy 25.8.\nMarianne Tanninen on pelannut jenkkifutista vasta reilun vuoden ja pääsi jo iloitsemaan EM-kullasta.\n11.8.2015 klo 17:07 Eeva-Liisa Pennanen\nEdellinen Alakylän ohituskaista valmistuu elokuussa\nSeuraava Riihelän korento lopettaa kirpputoritoimintansa tällä viikolla\nvilpittömät onnitteluni tytöille en muista olisko kukaan leppävirran tytöistä noussut missään urheilulajissa tuolle tasolle?\nKyllä Mariannelta löytyy myös jääkiekon naisten 18v MM-pronssi 2011. Sekin ensimmäisen mitali tuossa ikäluokassa kautta aikain!\nNaisten amerikkalainen jalkapallo on täydellinen marginaalilaji. Taso ja harrastajamäärät alhaiset. Sitä todistaa jo se, vuoden harjoittelulla pääsee Euroopan mestariksi. Onhan toki Leppävirralla maailman ennätyksen tekijöitäkin varmaan pilvin pimein. Kyseessä maailmalla todellinen suurlaji, saappaanheitto.


LP Viestin kapteenit, 10-vuotisjuhlavuoden kirjoitukset - Osa 5, Elina Käsnänen - LP Viesti\nAvaimet hyvään johtajuuteen kapteenin roolissa – LP Viesti 10 vuotta\nMinulla oli kunnia toimia 10 vuotiaan LP Viestin kapteenina sen juhlavuotena. Kapteenina toimiminen oli minulle opettavainen ja silmiä avaava kokemus; kyseisessä tehtävässä olet esillä monissa erilaisissa yhteyksissä sekä kannat vastuuta pelaajien ja valmentajien kanssa yhteisten tavoitteiden saavuttamisesta. Tämä sai minut pohtimaan useasti kapteenin johtajuutta ja sen roolia joukkueurheilussa, sekä millaista johtajuutta LP Viestissä sen 10 vuotisen historiansa aikana on ollut.\nLP Viestin joukkueissa on ollut kapteeneina vahvoja johtajia, ja he ovat omalla esimerkillään tehneet LP Viestistä sellaisen kuin se tänä päivänä on: Hanna-Mari Arminen, Riikka Arminen, Kaisa Nyman (o.s Jokinen) ja Pauliina Vilponen. Heidän rooliansa seuran historiassa ei voi liikaa korostaa. Heillä kaikilla on monia johtajille ominaisia ja toivottuja hyveitä; periksiantamattomuutta, nöyryyttä, oikeudenmukaisuutta, rohkeutta ja avarakatseisuutta. Lisäksi heillä on ollut kyky nähdä ja kohdata jokainen yksilö sellaisenaan sekä kunnioittaa joukkuekavereita tekemällä kovasti töitä yhteisten tavoitteiden saavuttamiseksi. Tällaisilla ominaisuuksilla vahvistettu johtaja ja yhteisö kykenevät mitä suurimmalla todennäköisyydellä saavuttamaan sille asettamansa tavoitteet niin yksilön kuin yhteisön näkökulmasta. Saksalainen filosofi Immanuel Kant on lausahtanut hyveistä seuraavasti:\n“Virtue is the moral strength of the will in obeying the dictates of duty”\nVapaasti suomennettuna hyve on mielen moraalinen vahvuus yksilön noudattaessa hänelle toteutettavaksi tarkoitettuja velvollisuuksia. Kirjallisuudessa perinteisiä johtajalle ominaisia hyveitä on pidetty perustana sille, miten hyvin johtaja tehtävässään menestyy. Näitä hyveitä ovat mm. viisaus, rohkeus, inhimillisyys, tyyneys sekä perinteisiksi miellettyjen rajojen rikkominen ja niiden ylittäminen (transcendence). Kilpaurheilussa menestyksen mittareita ovat meriitit eli mitalit ja voitot, mutta myös yksilölle ja ryhmälle asetetut laadulliset tavoitteet; miten ryhmä toimii yhdessä, miten kaikkia sen jäseniä kohdel-laan? Kuinka ryhmän jäsenet auttavat toisiaan ja miten kovaa he tekevät töitä yhteisten tavoitteiden saavuttamiseksi? Eettisesti tehokas ja hyvää tulosta tekevä johtaja tekee asiat oikein, oikealla tavalla ja oikeista syistä. Tähän kiteytyy myös johtajuuden vaikeus ja haasteet. (”the challenge of getting all of it right”; ks. Ciulla & Forsyth 2011.)\nHyvän johtajuuden yhtenä mittarina voitaisiin pitää yksilön hyvinvointia. Se on melko yksinkertainen ja tehokas tapa testata, onko kaikki mennyt oikein tai edes sinne päin. Joukkueurheilussa koetaan kauden aikana monia tunteita ja hetkiä, jolloin tuntuu, että oma hyvinvointi, sekä henkinen että fyysinen, on koetuksella. Perimmäinen tunne kuitenkin siitä, että voinko hyvin tässä yhteisössä, kertoo paljon. Tähän voidaan päästä sillä, että tulosten lisäksi tarkastellaan myös, miten tulokset on saavutettu. Vastaus saattaa tuottaa arvokasta tietoa yhteisön tilasta ja siitä, kuinka hyvin sekä johtajuudessa että ryhmän tasolla on yhdessä onnistuttu.\nOmat haasteensa on siinä, että saa kaikki asiat ”oikein” – lieneekö tuo edes mahdollista. Voisin kuitenkin todeta, että moni asia LP Viestin 10 vuotisen historian aikana on mennyt oikein, koska se tuottaa edelleen kaikille jäsenilleen sekä muille lentopallon seuraajille unohtumattomia ja menestyksekkäitä hetkiä urheilun parissa. Kestävälle pohjalle rakennettu organisaatio ja sen historian saatossa toimineiden vahvojen johtajien ja upeiden pelaajien esimerkki vievät LP Viestin varmasti myös seuraavalle yhtä menestyksekkäälle vuosikymmenelle.\nOnnea 10-vuotias LP Viesti!\nCiulla, J. B., & Forsyth, D. R. (2011). Leadership ethics. The SAGE Handbook of Leadership, 229-241.\nSarjan päättää päättyneellä kaudella kapteenina toiminut Hillaelina Hämäläinen.\nLP Viestin A-tytöille SM-kultaaA-tyttöjen SM-mitalit ratkaistaan Salossa viikonloppuna


Kortesjärven kirkkopihaan vuonna 1830 rakennettu tikashuone eli tikkahuone on runsaan 187 vuoden historiansa aikana kokenut monta siirtoa. Alkuperäisen tarkoituksen mukaan rakennuksessa säilytettiin tikapuita sekä muuta palokalustoa kuten palokeksejä. Kortesjärven tikashuoneessa tiedetään säilytetyn myös ainakin ruumisvaunuja.\nRakennus siirrettiin pois seurakuntatalon rakennushankkeen tieltä Harjunmäelle, josta se edelleen siirrettiin vähän loitommas rivitalorakennuksen tieltä. Tikkahuone on nykyisin Kortesjärvi-Seuran omistuksessa. Tämän vuoden aikana tikkahuone on siirretty takaisin alkuperäiseen miljööseensä lähelle kirkkoa Tapulipuistoon.\nRakennus seisoo nyt ryhdikkäänä. Huonokuntoiset hirret on vaihdettu uusiin. Koko rakennus on maalattu punamullalla ja katolle on laitettu uudet paanut, jotka on tervattu.\nKortesjärven tikashuone mainitaan Outi Orhasen maisteritutkielmassa Siunauksen tilat. Pohjanmaan siunauskappelit ja hautaushuoneet, 2015. Tutkielmassa todetaan, että vastaavia rakennuksia ei ole säilynyt Etelä-Pohjanmaan ja Pohjanmaan alueilla. Valtakunnallisestikin rakennus on erittäin harvinainen.


Koko Naimisiin.infon suosituin osio on keskustelufoorumimme. Siellä lukijamme viettävät eniten aikaa ja sinne päätyvät lopulta suurin osa heistäkin, jotka tulevat sivustolle etusivun tai muiden pääsivuston sivujen kautta.\nFoorumi on siksi tehokkain yksittäinen osasto häämainoksille. Sponsoroimalla yhtä tai useampaa foorumin osastoa tavoitat kaikki vuoden tai puolen vuoden aikana foorumin etusivulla sekä valitsemillasi osastoilla käyvät vierailijat. Verrattaessa näyttöjen lukumäärää maksettuun hintaan, osastosponsorointi on edullisuudessaan täysin omaa luokkaansa verrattuna mihin tahansa mainosmuotoon Naimisiin.infossa.\nKävijöiden erittäin yleisesti käyttämät, bannereiden näkymisen estävät selainlaajennukset eivät ainakaan tällä hetkellä tunnista osastosponsorointibannereita mainoksiksi, joten ne ovat käytännössä kaikkien nähtävinä.\nPaikka ja näkyvyys: yhteensä kaksi banneria. Foorumin etusivulle sponsoroimanne osaston linkkitekstin alle pieni heittobanneri, josta linkitys haluamallenne sivulle.\nKun kävijä klikkaa itsensä sponsoimallenne osastolle, niin ko. osaston aihesivun ylälaidassa on jättibannerinne. Mikäli ko. osastolla on alaosastoja, niin jättibannerinne on näkyvillä myös kaikkien niiden otsikkosivulla.\nKoko: etusivun pikkubannerin koko on 200 x 25 px ja otsikkosivun bannerin koko on standardin mukainen jättibanneri 728 x 90 px. Banneiden tyyppi saa olla jpg, png, gif tai animoitu gif.\nHinta: 100,-/vuosi (+ alv). Ei klikkaus- tai näyttöstatistiikkaa.\nMiten mukaan: Katsokaa foorumilta, millä osastolla ei vielä ole sponsoria, lähettäkää minulle palvelut[ä]naimisiin.info bannerit, linkitysosoite, vapaan osaston nimi mitä haluatte alkaa sponsoroimaan, sopimuksen pituus sekä laskutustiedot ja laitamme mainoksen paikoilleen.\nHUOMAUTUS: Sopimusvuoden aikana voi foorumiosastoja tulla lisää tai niiden paikkoja voidaan joutua muuttamaan, joten emme pysty takaamaan, että valitsemanne osasto on koko vuoden samalla kohtaa etusivulla. Valitsemaanne osastoa voidaan myös muuttaa sopimuskauden aikana, jos järkevät syyt sitä puoltavat.


Mediayhtiöt vaativat Yleisradion rahoituksen valtion budjettiin - Mediaviikko - Viestinnän ja median uutisia\nYleisradion tehtävänmäärittely ei kaipaa kosmeettisia muutoksia. Sen sijaan määritelmän pitäisi taata reilu mediakilpailu ja viestinnän moniarvoisuus. Rahoitus valtion budjetista olisi maksumallia parempi vaihtoehto.\nViestinnän Keskusliitto on antanut liikenne- ja viestintäministeriölle lausunnon kansanedustaja Mika Lintilän työryhmän raportista, joka koskee Yleisradion tehtävää ja rahoitusta.\n”Miksi kansalaiset joutuvat rahoittamaan Yleisradion yhä paisuvia palveluita? Työryhmän määritelmäehdotus ei tarjoa vastausta peruskysymykseen julkisen palvelun oikeutuksesta”, kritisoi johtaja Satu Kangas.\nLiitto tarjoaa lausunnossaan ratkaisua, jolla julkisen yleisradiopalvelun ja yksityisten toimijoiden välinen roolijako selkeytyy. Olennaista Yleisradion tehtävässä on viestinnän moniarvoisuuden edistäminen ja se, ettei julkinen palvelu vääristä kilpailua vastoin yleistä etua. ”Näillä eväillä sopuisalle rinnakkaiselolle on hyvät mahdollisuudet”, Kangas uskoo.\nYleisradion toiminta olisi johdonmukaista rahoittaa valtion budjetista, kun yhtiö toimii eduskunnan alaisena. ”Myös muut julkiset palvelut rahoitetaan budjettivaroin”, korostaa Kangas.\nEduskunta on valtioneuvostoa poliittisesti laajapohjaisempi elin, joten päätösvallan siirtäminen eduskunnalle korostaisi Yleisradion riippumattomuutta. Perinteinen arvio budjettirahoituksen haitallisesta vaikutuksesta Yleisradion puolueettomuuteen on liiton mielestä aikansa elänyt.


Pankkibarometri: Luotonkysyntä vilkasta ja sijoittaminen kiinnostaa - Finanssiala\nPankkibarometri: Luotonkysyntä vilkasta ja sijoittaminen kiinnostaa\nFinanssiala ry:n tuoreen Pankkibarometrin mukaan pankinjohtajat arvioivat kotitalouksien kysyvän nyt luottoa viime vuotta enemmän. Luotonkysynnän odotetaan myös jatkuvan vilkkaana ensi vuoden ensimmäisellä neljänneksellä. Etenkin oman asunnon hankintaa varten otettujen lainojen kysynnän odotetaan entisestään vilkastuvan. Myös yritykset kysyvät luottoa viime vuotta enemmän, etenkin investointeja varten. Barometrikysely IV/2017 tehtiin marras-joulukuun vaihteessa.\n”Kotitaloudet ovat viime vuosien aikana kiinnostuneet erityisesti asuntosijoittamisesta. Asuntoihin sijoitetaan sekä suoraan että asuntorahastojen kautta hajautetusti. Olemattomien korkotuottojen aikana asuntosijoitukset on nähty kiinnostavana vaihtoehtona, jonka riskitaso sijoittuu yleensä osake- ja korkosijoitusten välimaastoon. Asuntosijoittamisen suosion kasvu heijastunee myös asuntoluottokannan kasvuun”, summaa Finanssiala ry:n analyytikko Elina Salminen.\nYritykset kysyvät lainaa investointeihin


Lue, ihminen!: Veronika päättää kuolla (Paulo Coelho)\nPaulo Coelho on itse ollut mielisairaalassa usempaan otteeseen. Hän, jos joku, on joutunut pohtimaan, kuka tässä maailmassa on hullu ja kuka normaali, kuka mieleltään sairas, kuka terve. Romaanissaan Veronika päättä kuolla hän aukaisee nuo mietteensä kietoen filosofiansa jälleen viihdyttäväänkin tarinaan.\n– Sen vuoksi itkinkin, Veronika sanoi.\n– Otin unilääkkeen koska halusin tappaa ihmisen jota vihasin.\nEn tiennyt, että sisimmässäni oli toisia veronikoja joita voisin rakastaa.\nTarinan päähenkilö Veronika yrittää itsemurhaa. Hänet toimitetaan Vileteen, epätavalliseen slovenialaiseen mielisairaalaan. Siellä hänen itsetuhoisuuteensa kokeillaan uutta parannuskeinoa: tietoisuutta kuolemasta.\nJos sinä näkisit hautakivesi päivämäärän, joka olisi jo ensi viikolla, eikö sinulle tulisin hätä? Kiire tehdä kaikki se, minkä olet aina halunnut tehdä. Kiire sanoa kaikki se, minkä haluaisit sanoa, mutta mitä et ole kehdannut, ehtinyt tai uskaltanut. Tuon viikon aikana miettisit ehkä hieman tavallista vähemmän sitä, mitä muut sanomisistasi ja tekemisistäsi ovat mieltä. Todennäköisesti tuosta tulisi hyvä viikko. Kukkuratäyteinen elämää ja tunteita.\nJos olisit masentunut, kiittäisit Luojaasi saadessasi tietää helpottavan kuoleman olevan jo aivan oven takana. Mutta mitä varmimmin sinulle kävisi kuin Veronikalle: ahmiessasi viimeistä viikkoasi huomaisit, mikä on mennyt pieleen. Huomaisit,\nettä elämässä on makua vielä.\nEt haluaisikaan lähteä.\n"Yksi päivä on jo ohi. Enää neljä tai viisi."\nHän käveli hetken, jotta pakkasilma tunkeutuisi hänen ruumiiseensa ja tyynnyttäisi kuohuvan veren ja villisti hakkaavan sydämen.\n"No niin, tässä sitä ollaan, tuntini ovat kirjaimellisesti lasketut ja minä panen painoa sellaisten ihmisten puheille joita en ole nähnyt aiemmin ja joita en kohta enää näe. Kärsin, suutun haluan hyökätä ja puolustautua. Miksi ihmeessä tuhlaan aikaani tuollaiseen?"\nHän pysähtyi keskelle jäistä puutarhaa. Juuri siksi että oli pitänyt kaikkea joutavana, hän oli ottanut vastaan sen minkä elämä oli antanut hänelle luonnostaan. Teini-ikäisenä hän oli ajatellut, että on liian varhaista tehdä valintoja; nyt nuorena aikuisena hän oli tullut siihen tulokseen, että on liian myöhäistä muuttaa mitään.\nKirja on mainio. Olin aloittaa sen uudestaan heti sen päätettyäni, mutta se jäi. Uutta syvyyttä siinä on kuitenkin tavoittaa vielä moneen kertaan.\nJa sanonpa sen, mitä ajattelen: se, jonka mielestä kirja on huono, ei kirjaa ymmärrä.\nOn niitä, jotka eivät siedä kuolemasta puhuttavan. Mutta siitä on pystyttävä puhumaan. Minun on ymmärrettävä, että minä en ole täällä ikuisesti, ja minun on ymmärrettävä, etteivät minun läheisenikään ole täällä ikuisesti. Tuon muistaminen ei vaadi synkkämielisyyttä eikä perustavanlaatuista pessimismiä. Se voi olla avain kykyyn nauttia elämästä: elää jokainen hetki,\nelää ulos kaikki.\nKirja saa pohtimaan sitä, käytänkö minä elämäni niin, että päivieni päättyessä tiedän eläneeni sen täyteen. Käytänkö minä elämäni sillä tavalla, miten minä sen haluan käyttää? Kuinka paljossa olen orja muille? Kuinka paljossa olen itse itseni orjaksi sitonut? Kuinka paljon laimennan persoonani ilmentämistä sen pelossa, että olemukseni herättäisi jossakussa jonkinlaisia tunteita? Mitä jos joku ei pidäkään sanomastani?\nKirja vie miljoonan tärkeän ajatuksen äärelle: älä kahlitse itseäsi, ihminen! – Älä ole pelkuri.\nJa mihin hän oli tuhlannut kaiken energiansa tähän mennessä? Ponnisteluihin jotta kaikki hänen elämässään jatkuisi samanlaisena. Hän oli luopunut monista toiveistaan, jotta hänen vanhempansa rakastaisivat häntä edelleen niin kuin lapsena, vaikka hän tiesi että todellinen rakkaus muuttuu ajan kuluessa, kasvaa ja löytää uusia ilmaisumuotoja. Kuunneltuaan eräänä päivänä, kuinka hänen äitinsä oli kertonut nyyhkyttäen avioliittonsa kariutuneen, hän oli mennyt isänsä luo, itkenyt ja uhkaillut, kunnes oli saanut kiristetyksi tältä lupauksen, että tämä ei lähtisi kotoa. Eikä hän tajunnut lainkaan, miten kalliin hinnan nuo kaksi joutuivat siitä maksamaan.\nOli totta, että hän oli vienyt loppuun saakka monia asioita elämässään, mutta vain sellaisia jotka eivät olleet tärkeitä – hän oli pitkittänyt riitoja jotka olisivat ratkenneet yhdellä anteeksipyynnöllä, tai jättänyt soittamatta miehelle johon oli rakastunut, koska oli ollut sitä mieltä, että heidän suhteensa ei johtaisi mihinkään. Hän oli ollut peräänantamaton juuri siinä mikä oli helpointa: hän oli osoittanut itselleen voimansa ja välinpitämättömyytensä, vaikka oli pohjimmiltaan haavoittuvainen nainen joka ei ollut kunnostautunut koskaan opinnoissa, koulun urheilukilpailuissa tai yrityksissään säilyttää sopusointu perheessä. Hän oli päässyt pienistä virheistään, mutta kärsinyt tappion tärkeissä, keskeisissä seikoissa. Hän oli esiintynyt onnistuneesti itsenäisenä naisena, vaikka kaipasi epätoivoisesti seuraa. Minne hän menikin kaikki katsoivat häntä, mutta yleensä hän vietti loppuillan yksin luostarissa ja katseli televisiota, jonka kanavia ei edes saanut viritetyksi kunnolla. Hän oli antanut kaikkien ystäviensä ymmärtää, että hänenlaistaan tuli kadehtia, ja hän oli tuhlannut parhaat voimanvaransa käyttäytyäkseen itsestään luomansa kuvan mukaisesti.\nSen vuoksi hänelle ei ollut jäänyt koskaan voimia olla oma itsensä, ihminen joka tarvitsi maailman kaikkien ihmisten tavoin muita ollakseen onnellinen. Mutta toiset ihmiset ovat niin vaikeita! He reagoivat asioihin arvaamattomasti, rakensivat puolustuksekseen muurin ympärilleen ja suhtautuivat kaikkeen yhtä välinpitämättömästi kuin hän itsekin. Kun heidän eteensä tuli joku jolla oli avoimempi asenne elämään, he joko torjuivat hänet välittömästä tai saivat hänet kärsimään pitämällä häntä alempiarvoisena tai naiivina.\n"Entä ne monet päivät\njoiden aikana tyttö joutuisi miettimään lähestyvää kuolemaansa?\nTohtori Igor pohti vaihtoehtoja pitkään\nja tuli tulokseen,\nettei tilanne ollut ollenkaan vakava.\nTyttö pitäisi jokaista päivää ihmeenä\n– ja sitähän se olikin,\nkun otettiin huomioon mitä kaikkea ihmisen hauraassa elämässä saattoi sattua yhdessä sekunnissa."\nLukutoukka / Krista 5. tammikuuta 2014 klo 12.57\nMinä olen lukenut tämän monesti. Ja itseasiassa olen etsinytkin tätä kirjastosta, koska en ole lukenut tätä blogiaikana, ja haluaisin kirjoittaa tästä blogiinikin. Tuskin kuitenkaan onnistun kirjoittamaan yhtä hienosti kuin sinä! :)\nJuhani 5. tammikuuta 2014 klo 14.10\nTää hyppäs mun syliin kirpparilla. En ollu kirjasta aiemmin ees kuullu, nimen perusteella ajattelin, että ei voi olla kovin häävi; mutta nousi kyllä lempikirjojen luokkaan!\nToivottavasti saat kirjan käsiis!:) Positiivinen palaute tuntuu kivalta näin parin kuukauen bloggausjumin jälkeen – mutta tuommosen itteäs väheksyvän vertailun saat lopettaa tähän päivään.;) Lippu korkeelle ja postausta kehiin!8)\nPihi nainen 5. tammikuuta 2014 klo 13.17\nOlipa kiva lukea positiivinen juttu tästä kirjasta. Minua kirja aikoinaan herätteli mukavasti.\nJuhani 5. tammikuuta 2014 klo 14.15\nMarjatta Mentula 6. tammikuuta 2014 klo 0.06\nOlen lukenut kirjan sen ilmestymisvuonna, ja se on pysynyt hyllyssäni, josta siirtyy kaiken aikaa kirjoja divariin. Ajatuksia herättävää pohdintaa elämästä ja kuolemasta.\nTämä on kyllä ihmeellinen poikkeus Coelhon tuotannossa, joka on mielestäni suurelta osin hyvin pinnallis-kaupallista mukafilosofiaa. Olenkin alkanut kutsua Coelhon pieniä lahjakirjoja koheloiksi.\nVillasukka kirjahyllyssä 12. tammikuuta 2014 klo 23.24\nMinulla on ollut pitkään tarkoituksena lukea Coelholta jotain muuta kuin mietelmiä, tämä on yksi varteenotettavimmista vaihtoehdoista.\nJuhani 14. tammikuuta 2014 klo 0.09\nSuosittelen. Mutta älä sitten pilaa lukukokemusta kiireellä; Coelho ei kuulu niihin, joiden kirjoja voi lukea silmäilemällä. =)


Me kävimme isolla kirkolla eli vanhassa kalastajakylässä eli tietysti Helsingissä.\nKoska meillä on merimiehen kanssa varsin ainutlaatuinen konsepti matkustamisen suhteen, viikonloppu muodostui kävelykilometreistä, museoista, ähkystä ja yhdestä keikasta. Kuinka ennenkuulumatonta, kukaanhan ei ole koskaan aiemmin tehnyt samaa.\nMutta kaikki tapahtui luonnollisesti kuorrutettuna laskiaispullan kermalla. Jos voisin itse valita, mistä jälkipolvet muistaisivat minut, olisi se ehdottomasti kyvystäni syödä kolesteroliarvoja nostattava määrä laskiaispullaa helmikuussa.\nHelsingissä oli mielivaltaisen tuulista, ja aggressiiviset vesipisarat tuntuivat aloittaneen sodan ihmiskuntaa vastaan, mutta reissu oli silti kiva. Parasta antia oli luonnollisesti ruotsalaisen Royal Republicin loistava, energinen keikka Tavastialla – Royal Republic on varsinainen hyvän mielen bändi, jonka keikat eivät taida epäonnistua viihdyttämisen saralla koskaan.\nLuontoelämyksiäkin koimme. Töölönlahtea vartioivat ylväät joutsenet. Vastaan tuli myös paljon koiria.\nEläimistä puheen ollen tapasin ehkä omahyväisimmän näköisen poron koskaan. En tosin osaa sanoa, voiko täytetty eläin kokea itsetyytyväisyyden tunteita tai tunteita ylipäätään, mutta mainitsemani poro näytti todella itseriittoiselta. Katsokaa nyt vaikka, tässä on kuvamääritelmä sanalle ”smug”.\nTalvilomien aikakaudella museot olivat täynnä ihmisiä, ja sama päti myös Helsingin kenties vehreimpään alueeseen eli Talvipuutarhaan. Opin, että Helsingissä itse asiassa sijaitsee trooppinen vyöhyke.\nHäijyistä vesihiukkasista huolimatta Helsingissä oli kiva käydä. Välillä pieni irtiotto tutuista kulmista tekee hyvää, sillä pienenkin reissun jälkeen koti tuntuu entistä lämpimämmältä paikalta.\n26.2.2020 by Maarit


RAVINTOLA KOLO - RISKI KANNATTI – Liemessä\nKirjoittaja: Jenni07.03.201223 tammikuun, 20174 Kommenttia\nOli myöhäinen perjantai-ilta. Mini oli landella, joten käytimme taas heti tilaisuuden hyväksemme. Ei mitään sellaista! Olin kuullut useammasta lähteestä hyvää hiljattain avatusta Kolosta. Ehdottaessani ravintolaa minulle selvisikin että Kolo on yksi Nirson vakilounaspaikoista.\nIlta yhdeksän on hyvä aika yrittää saada pöytä ilman pöytävarausta. Muru vietteli seireenin lailla kävellessämme ohi. Onneksi siellä ei näyttänyt olevan tilaa. Kolosta tärppäsi, kun yksi pöytä oli ilmeisesti juuri vapautunut. Tarjoilija tosin mainitsi että voimme tulla ”riskillä”. Minulle jäi hieman epäselväksi mitä se tarkoitti, mutta otimme ”riskin” ja istuimme pöytään.\nValitsimme kolmen ruokalajin päivän menun. Halutessamme olisimme voineet vaihtaa minkä tahansa ruokalajin lista-annoksiin. Päivän menu vaihtuu päivittäin ja koko menu viikottain. Kolo loistaa bistro-henkisessä ruuassa. Toinen menestystekijä on ystävällinen palvelu. Ja mikä takaa että tulemme varmasti takaisin? – Lasku ja mudcake. En muista koska viimeksi olisimme pärjänneet 100 eurolla täyden ravintolaillan viineineen. Nirson kovin odottama mudcake oli päässyt loppumaan. Olettaisin että tämä oli se tarjoilijan mainitsema riski. Tarjoilija ilmeisesti muisti Nirson lounaalta, ja lupasi tarjota mud caken ensi kerralla. Kolo – 12 points!\n+ Menu vaihtuu usein\n+ Intiimi ja tunnelmallinen\n+ Rento ja ystävällinen palvelu\n– Hieman ”persoonallinen” sisustusmaku\nOlin tuhma bloggaaja ja en tehnyt muistiinpanoja annoksista tällä kertaa. Silläkin riskillä että kuvani ovat suhruisia kännykkäkuvia niin ehkä niillä pääsee fiilikseen.\nPieni tervehdys keittiöstä!\nPääruuaksi siikaa. Tyhjä lautanen on paras kiitos!\nEdellinen postausSOYAPPETIT SOIJAKOULU OSA 2: SOIJALASAGNE\nSeuraava postausKEVÄINEN TUULAHDUS LÄHI-IDÄSTÄ\nMä tykkäsin myös hirmuisesti Kolosta. Ruoka oli hyvää ja hinta-laatusuhde loistava, ehkäpä hinnat ovat turhankin edulliset – toivottavasti paikka pysyy pystyssä. Muistaakseni tilasin visiitillä ainoastaan lasin viiniä, mutta olen aika varma, että join sitä ainakin pullollisen edestä – sen verran monta lasillista maistatettiin pitkin iltaa. 🙂\nKolo on jo jonkin aikaa ollut kiinnostavien ravintoloiden listalla – olisi kiva käydä siellä! Tämä arvio entisestään vahvisti tuota kuvaa.\n”riskillä” tarjoilija varmaan yritti sanoa että nyt on aika kiire ettekä välttämättä saa nopeinta palvelua..\nVähän sama fiilis Riikka. Sama fiilis kuin ensimmäistä kertaa Luomossa: ”pyytäisivät nyt vähän enemmän että pysyvät maisemissa”. Ja kyllähän Luomo nykyään pyytää. Voi olla että hinnat hinataan pikku hiljaa kun asiakaskunta vakiintuu.\nOlen kuullut Kolosta hyvää monelta. Lopulta kaksi ihmistä kehui sitä saman päivän aikana ja oli pakko käydä tarkistamassa tilanne.\nVirve, en ajatellutkaan sitä noin 🙂 Kiireiseltä vaikutti, mutta palvelu oli silti hyvällä tolalla. Eikä meitä haittaa jos illallisravintolassa joutuu vähän ruokaa odottamaan kunhan tarjoilija pitää 'kartalla' ja lasit täynnä 🙂\nJoin kaksi lasia viiniä, jonka jälkeen kirjoitin Facebookiin että oltiin Kotossa 😀 Heh, voi olla että käsivaralta kaadetut lasit olivat reippaanlaisia.


Hyvä testamentti jää elämään - Lähetysseura on mukana 14 järjestön yhteisessä testamenttikampanjassa - ePressi\nHyvä testamentti jää elämään - Lähetysseura on mukana 14 järjestön yhteisessä testamenttikampanjassa\nHyvä testamentti on 14 järjestön yhteiskampanja, jossa tuodaan esiin yleistä tietoa testamentin tekemisestä ja mahdollisuutta tehdä testamentti yleishyödyllisen toiminnan tukemiseksi.\n– Työni puolesta olen ollut tekemisissä erilaisten ja erimaalaisten ihmisten kanssa. Olen myös oleskellut pidempiä aikoja muun muassa Portugalissa ja Ranskassa kristillisten järjestöjen työssä. Jo lapsena kotona ja pyhäkoulussa opin, että antaessaan saa. Eläkkeelle jäätyäni olen ollut vapaaehtoistyössä monessa eri järjestössä. Lähetysseuran Vanhaliina -myymälässä aloitin kymmenisen vuotta sitten.\nhallintojohtaja, varatuomari Tarja Larmasuo


Keuhkosairauksien kurssi valittiin Vuoden Opetusteoksi - Uutiset - Pohjois-Savon sairaanhoitopiiri\nKeuhkosairauksien kurssi valittiin Vuoden Opetusteoksi\nTunnustuksen taustalla on opetuksen järjestäminen koronavirusepidemian aikana. – Kaikki suurten ryhmien opetus, kuten luennot ja seminaarit, jouduttiin siirtämään etäopetukseen, keuhkosairauksien professori Heikki Koskela kertoo.\n– Pyrimme rytmittämään videoluentoihin tutustumisen niin, että ne jaettiin kolmeen aihealueeseen. Kunkin jälkeen pidettiin zoom-luento, jossa käsiteltiin aihealueen potilastapauksia ja opiskelijat pääsivät ratkomaan diagnostisia ja hoidollisia ongelmia.\nKeuhkolääkäri, kliininen opettaja Hanna Nurmi kertoo, että kurssin opetusta on pyritty vuosi vuodelta kehittämään paremmaksi opiskelijapalautteen perusteella. – Suurimmat muutokset sai kuitenkin aikaan koronavirusepidemia. Se pakotti meidät ei-digiaikakauden kasvatit opettelemaan videoitujen luentojen tekoa ynnä muita etäopetuksen työkaluja, ja omastakin mielestämme tämä paransi kyllä opetusta. Oli suuri työ opetella tyhjästä digipedagogiikan keinoja, mutta se kannatti tehdä.\n– Tuntuu erittäin hienolta, että tämä työ on hyödyttänyt opiskelijoita siinä määrin, että meidän katsottiin tämä upea kunnianosoitus ansaitsevan. Sinänsä huomionosoitus oli yllättävä, koska kaikkialla on jouduttu kehittämään opetusta tähän suuntaan. Ilmeisesti meidän toteutustavassamme oli kuitenkin jotain erilaista, Nurmi pohtii.\nOpiskelijoilta tuli kiitosta myös pienryhmäopetuksesta ja siitä, että opettajien koettiin tekevän työtään mielellään. Nurmen mukaan on tärkeä asia, että pienryhmäopetuksista aitoine potilaskohtaamisineen on pystytty epidemiasta huolimatta pitämään kiinni. – Niissä saadaan syvennettyä itsenäisesti opiskeltua teoriatietoa käytännön potilastyöhön ja samalla opitaan muun muassa potilaan tutkimista ja loogista päättelykykyä. Yritän mahdollisimman paljon aktivoida opiskelijoita ja kysellä heidän näkemyksiään. Potilaan asiaa ja aihepiirin teoriaa käydään limittäin läpi ja tämä on ollut tykätty ja toimiva konsepti.\nNurmi ja Koskela lupaavat, että kehitystyö jatkuu edelleen. – Ensi lukuvuoden keuhkokurssille on tulossa paljon uudistuksia opiskelijapalautteen ja yliopistopedagogiikan opiskelun innoittamana.


Nokian Renkaat ja YIT sopivat Venäjän rengastehtaan laajennusurakasta.Talousuutisia. Compiler News 2005.\nNokian Renkaiden Venäjän-tehtaan laajennustyöt YIT:lle\n(Compiler News - 23.9.2005) Nokian Renkaat ja YIT Rakennus sopivat perjantaina Pietarin lähellä sijaitsevan, vain päivää aikaisemmin virallisesti vihityn Vsevolozhskin rengastehtaan laajennuksen rakennusurakasta. Rakennustyöt aloitetaan heti ja niiden on määrä olla valmiina heinäkuussa 2006.\nHanke toteutetaan kiinteähintaisena kokonaisurakkana, jonka arvo on 21,5 miljoonaa euroa. Nokian Renkaiden vuosia 2004-2007 koskevan investointisuunnitelman mukaan Vsevolozhskin tehtaaseen käytetään rahaa kaikkiaan 150 miljoonaa euroa.\nLaajennusurakassa Vsevolozhskin tehtaaseen rakennetaan uusi sekoittamorakennus ja varastorakennus, joiden yhteenlaskettu pinta-ala on 37 000 neliömetriä. Tämän lisäksi tehdään useita pienempiä rakentamistöitä, joihin sisältyvät muun muassa kohteen aluetöiden ja infrastruktuurin täydentäminen.


Me ajateltiin kertoa ekan ultran jälkeen. Jos näyttäisi vaikka uktrakuvaa, että tulis vähän todellisemmaksi.\nSP, 19 huhti 2020\nMä ajattelin et siinä tokan ultran jälkeen varmaan\nEilen aamulla siis tein ekan testin ja koska korona ja oon teholla/tehovalvonnassa töissä sekä eilisen aamun sijoitus ois ollu k-teholla niin oli pakko kertoa yön ja aamun työkavereille et tarvii vaihtaa sijoitusta sekä sit tietysti pomolle. Miehelle pistin viestin heti ku testin tein, kerkes lähtee töihin 5min liian aikaseen niin ei ollu enää sillon kotona ja tulevalle mummolle ilmoitin 9. mummoteltavan mahd. saapumisesta joulun tienoilla (kun aattelin et on korrektia ilmoittaa mummolle ennen pomoa). Sit pienimmän 2:lle kummille kerroin kun ovat lähimpiä ystäviä. Muut saa odottaa varhais- tai nt-ultraan asti.\näippä-14, 21 huhti 2020\nMies meni möläyttämään jo kaveriporukalleen Teki saman viimeksi ja meni kesken heti. Mutta ymmärrän kun toinen innoissaan ja sanoi että tarvitsee tukea myös jos kaikki ei menisikään hyvin. Ymmärrän tämän kyllä.\nSukulaisille varmaan uskaltaisi kertoa vasta nt ultran jälkeen. Lapsille voisimme pikku hiljaa sitten myös kertoa.\nAnoppi on aina tiennyt asiasta jo ennen muita, koska hän on ehkä meidän läheisin ihminen ja hänelle voisi varhaisultran jälkeen asiasta kyllä vihjaista.\nMeillä kans keskenmenneessä mies ehti juoruta kavereilleen. :banghead: Kaikenlisäksi yks niistä oli mun työkaveri, joka onnessaan onnitteli mua keskenmenon jälkeen kun törmättiin kahden kesken työpaikalla. Ei edes muistanut itse kenelle kaikille oli kertonut, vaikka olin varta vasten sanonut että vasta ultran jälkeen kerrotaan! Parille lähimmille toki kerrottiin yhdessä. Onneksi tajuaa nyt olla hiljaa, serkulleen aikoi kertoa ja mun puolesta ihan ok. Itse kerron kenellekkään vasta varhaisultran jälkeen, niin paljon otti koville harva sen vastaantulijalle selitellä tilannetta, viimeksi vielä noin kuukausi sitten esimerkiksi hänen vanha pomonsa joka ei ollut edes hänen pomonsa enää silloin kun tulin raskaaksi.\nYmmärrän hyvin tuon Mama!\nToisaalta myös suloista että miehetkin tällä tavalla "intoilevat".\nMutta toki täytyisi ymmärtää millaiseen tilanteeseen meidät laittaa.\nMeillä esimerkiksi mies otti silloin asian jotenkin kevyemmin, mutta itselle se olikin yllättävän rankkaa! Ja onneksi en ollut kenellekkään liikoja intoillut, oli tarpeeksi hankalaa kertoa edes muutamalle lähimmälle ystävälle niitä kurjia uutisia, saatika jos olisi tarvinnut muille alkaa selitellä.\nNo näimpä, toisaalta tosi ihanaa kun on innoissaan, mutta itse kun osasi ajatella sen verran myös päällä että tiesi kaiken olevan mahdollista, niin ärsytti. Ja vielä enemmän ärsytti kun kkm todettiin ja sitten se rumba kertoa, että noniin nyt kävi näin.\nMutta siis varhaisultran jälkeen kerron varmasti parille lähimmälle kaverille. Np-ultran jälkeen kerrotaan tuleville isovanhemmille ja lopulle lähipiirille.\nKeskenmenneessä mies jo suunnitteli kaikenmaailman someilmoituksia, mua ei ne innosta yhtään. Ehkä sen takia, kun oon niitä tässä keskenmenon aikana ja jälkeen katsellut puolitutuilta, niin on tullut paha mieli. Enkä tahtoisi että meidän mahdollinen ilouutinen tuntuu kenestäkään pahalta, koskaan kun ei voi tietää mitä kukainenkin käy läpi. Ymmärrän kyllä, että ei toisen onni toiselta ole pois, mutta muutenkin olen vain yhden someilmoituksen raskaudesta nähnyt, joka on saanut lämpimän ja ihanan fiiliksen itselle. Tässäkin kyseessä oli vanha lapsuudenystäväni, joka on somessa jo vuosia kirjoitellut lapsettomuudestaan ja ajatuksistaan mahdollisesta adoptiosta, silloin tuli niin vahva "olen niin onnellinen puolestasi" fiilis, että sitä ei ole voittanut moni uutinen.\nTai sitten voi olla, että en vain sitä erikseen tahdo tutuille ja puolitutuille 'ilmoittaa', lähimmät kyllä saavat sen viestin sitten henkilökohtaisesti. Vaikka sen sitä sosiaalisessa mediassa aio erikseen peitelläkään.\nOnko muut miettinyt somessa julkaisua kuumeillessaan tai nyt alkuraskaudesta?\nMä oon yleensä melko vähän somessa laitellu mitää raskausjuttuja, tuskin siis nytkään alan niillä spämmäilemään..mutta varmaan joku päivitys tulee laitettua joskus puolenvälin tienoilla, mutten oo vielä yhtään miettinyt millainen.\ntiuhtimus, 21 huhti 2020\nOon miettiny että millon julkaista vai julkaiseeko ollenkaan. Ekasta tuli muutama pallomaha -kuva laitettua, mutta ei hirveesti enkä tästäkään halua mitään hillitöntä showta laittaa. Ekasta taidettiin isänpäivän kohilla laittaa joku päivitys siitä et ens vuonna meillä onki sit isänpäivä oikeesti tms. Jotenki on nyt paljo varovaisempi olo et mitä laittaa/laittaako mitään ja jos laittaa niin mitä vaiheessa laittaa. Kyllä varmaan jossain vaiheessa tulee joku kuva mahasta/ultrasta laitettua mut en ajatellu kovin usein mitään laittaa. Kaverit ja lähimmät saa muutakin kautta asian tietoon kuin instassa/facessa\nMinäkään en ole someen oikein koskaan laittanut mitään. Esikoisesta laitoin joskus +25 viikolla kuhan että tälläistä odotellaan.\nJa kakkosesta taisin laittaa vasta synnyttyä että tälläinen tuli. Nimittäin ne tiesivät joiden asiasta kuuluikin tietää, eli lähimmät.\nEn ole yhtään miettinyt laittaisinko nyt jotain.\nMe just eilen miehen kanssa puhuttiin et ei varmaan mitään some päivityksiä tarvii tehä, lähimmille kerrotaan ite. Toisaalta tekis mieli laittaa joku never say ever again koska olin niin vannoutunut sinkkuäiti ennen nykyistä ukkoa ja tässä sitä kuitenkin oon no onnellinen olen että näin kävi mutta sitä myös pohtinut että miten kertoa kun tahtoisin kasvotusten kertoa mutta missäs vaiheessa sitä uskaltaisi tulevia isovanhempia esim nähdä... Vai onko kuitenkin videopuhelu tässä tilanteessa parempi?\nHilma79, 21 huhti 2020\nMä nyt meinasin tosiaan varmaan miehen pitää tiedottomana äitienpäivään asti ellei ennen sitä tajua Tiedän, ettei se tämmösestä siis mitenkään suuttus, tietää millanen yllättelijä olen. Ja eipähän mene möläyttämäänkään kenellekään Saattaa tosin kyllä arvata ennen sitä, koska kyselee aina iltaa kohden et eihän vielä oo menkat (ihan siis sänkyhommien takia mut ehkä jossain kohti tajuaa et nyt ei oo hetkeen ollu )\nMiljamilja, 21 huhti 2020\nSomessa mekään ei oo koskaan ennen ilmotettu kun vasta kun vauva on syntynyt. Nyt mietin, jos pistäs joskus sit syksyllä jonkun yksittäisen. En oo mikään itteni kuvailija enkä oo erityisemmin nauttinu ulkonäöstäni raskaana niin tuskin kovin montaa kuvaa tulee pistettyä\nMä haluaisin hirveesti kertoa lähimmille, mutta kun on itelläkin niin epävarma olo tän raskauden suhteen, niin en halua mainostaa tyhjää... Miehen lisäksi yksi parhaista ystävistä tietää. Helpottaa, kun voi edes jonkun kanssa viestitellä tästä.\nOlis upeaa, jos pääsisi varhaisultraan (riippuu onko varaa maksaa lähes 200 euroa siitä) ja vois teettää kuvasta äitienpäiväkortit.\nSyysmorsian, 21 huhti 2020\nOn molemmat kerrottu yhdelle ystävälle. Oli pakko päästä kertoon jollekin! Tuli itsellekin niin puskista, että vaikea uskoa, onko tää edes totta. Enkä ehkä uskokaan, varmaan pakko mennä varhaisultraan. Muutenkin tää on niin alussa (su tein testin) ja mä oon niin vanha, että tässä voi vielä käydä ihan mitä vaan. Ehkä sit np-ultran jälkeen voi kertoa muulle lähipiirille.. Onneks oon pääasiassa etätöissä, niin ei tartte olla työkavereitten silmien alla koko ajan\nTiuku42, 21 huhti 2020\nMietin myös sitä, että kuinka sitten isovanhemmille kertoo kun tämä tilanne on nyt.\nLähimmät (tulevat) isovanhemmat asuvat tällä hetkellä n. 600km päässä, joten ei ihan pääse käymäänkään ja matkusteli tällaisena aikana ei innosta.\nNoh, se ei ole vielä ajankohtainen asia, eihän tässä tiedä vielä onko tuolla edes ketään ja jos on, että miten tilanne tästä eteenpäin menee. Katsellaan sitten kun itsekin jotain jostain tietää.\nMä kerron varmasti vanhemmille sitten videopuhelun kautta jos ei pystytä nyt muuten näkemään. Laitan esikoisen soittamaan ja ilmoittamaan\nSP, 21 huhti 2020\nPakko tähän väliin sanoa että edellisestä raskaudesta ei ollut itsellä vielä tietoa ja olin eräässä paikassa työssäoppimassa niin asukas joka tosiaan ikivanha, huonomuistinen niin katsoi mua hyvinkin vakavasti ja sanoi "kuule, ole varovainen kun menet synnyttämään, onnea sinne" ja mä aattelin että kuha höpisee.\nMutta olinkin raskaana ja jostain kummasta hän sen tiesi.\nSamoin sain kehuja ykskaks puolitutulta vanhemmalta naiselta että "kylläpäs sinä näytät jotenkin niin hehkuvan upealta ja onnelliselta, tosi hyvältä" enkä mä ees oo kun ihan tavis tai ehkä alleniin nuo tajusin sitten jälkeenpäin että ne näki jotain mitä minä en tiennyt.\nPumpuliina, 22 huhti 2020\nMe ollaan kerrottu jo kummankin vanhemmille ja sisaruksille. Oltiin varmaan niin puulla päähän lyötyjä, että jotenkin se sanainen arkku aukeni ennen aikojaan. :D Oon myös kertonut parille hyvälle kaverilleni.\nTänään olis melkein tehnyt mieli kertoa anopille. Se soitti illalla ja kyseli mitäs meille kuuluu. Mies vastasi, että ei ihmeempiä. Anoppi jatkoi, että eikö teillä nyt mitään kuulumisia ole.\nEi kuitenkaan vielä haluttu sanoa. Mietin sitäkin, että jos kertois ensin lapsille ja kattois miten pitkään asia pysyy salassa isovanhemmilta. Mutta sitten tieto leviäis kyllä muuallekin äkkiä, enkä nyt vielä välittäisi naapureille kertoa. Ehkä me nyt tehdään ne äitienpvkortit tuosta varhaisuä kuvasta. Se vaan, että haluaisin kyllä olla näkemässä vastaanottajien ilmeet, kun ne tajuaa.